title: Lavajärven valuma-alue

text: Ruonajoki on Lavajoen sivuhaara, joka yhtyy siihen oikealta päin Lavajoen alajuoksulla Lemmakkalanjärven alapuolella. Se virtaa Lavajoen kanssa rinnakkain hien lännempänä. Alajuoksulla sijaitseva kosteikko on kuivatettu Huutijärvi, jonka läpi Ruonajoki virtaa. Huutijärvessä siihen yhtyy oikealta Kouloja. Ylempänä Sarkkilan kylässä sijaitsee Raattajärvi ja ennen valtatie 3 siihen yhtyy oikealta Suoniemeltä nimettömän järven laskuoja. Noin kolme kilonetriä valtatieltä pohjoiseen entisen Viljakkalan ja nykyisen Ylöjärven rajalla sijaitsee kolme järveä lähellä toisiaan. Alinna on Sirppijärvi, joka on laskettu järvi. Avosuolla sijaitsee sen tilalla kaksi vesiallasta. Ylempänä on Riihijärvi, joka vaikuttaa myös lasketulta järveltä. Ruonajoen latvahaaroja on vielä pohjoisempana, mutta järviä ei ole enempää. Ruonajoen valuma-alueen (35.594) pinta-ala on 20 km².


title: Lavajärven valuma-alue

text: Ruonanjoki laskee Karhejärven vedet Lavajärveen. Joki on noin 7 kilometriä pitkä ja sen varrella on useita maatiloja vaikka se kulkeekin metsämaiden läpi. Joessa on monia koskiosuuksia ja sen rannoilta tiedetään monia lähteitä. Joenrannan kasvillisuus on rehevää ainakin Myllykulman alueella. Koko joki muodostaa Natura 2000-ohjelmassa luonnonsuojelualueen pääasiassa jokihelmisimpukan (eli raakku) lisääntymisalueen takia. Raakku vaatii lisääntyäkseen lohikaloja ja sen vuoksi joen purotaimenen kanta tulee pitää elinvoimaisena. Raakkua tavataan Etelä-Suomessa vain täällä ja Matalusjoessa. Joessa elää myös saukko ja koskikara. Joki toimii toista kilometriä Hämeenkyrön ja Ylöjärven välisenä rajana. Täällä joki tunnetaan myös nimellä "Kylmäjoki".


title: Lavajärven valuma-alue

text: Lavajoki virtaa syvässä kalliomurroksen synnyttämässä laaksossa ja joen kulussa on kynnyksiä, jotka synnyttävät järvialtaita. Näitä ovat Sarkkilanjärvi ja Lemmakkalanjärvi, joskin sellaiselta vaikuttava Miharinlammi on alun perin Mahnalanselän lahti. Lavajokeen laskee kaksi muutakin järveä. Iso-Kaidan laskujoki yhtyy alajuoksulla ja Järviönjärven yläjuoksulle. Iso-Kaita on metsäjärvi ja Järviönjärvi peltomaiden järvi. Alajuoksulle yhtyy Ruonajoki, jota käsitellään tässä omana valuma-alueenaan (katso alla).


title: Lavajärven valuma-alue

text: Valuma-alueen keskusjärvi on Lavajärvi, jonka laskujoki on Lavajoki. Järveen laskee 13 pikkujärveä joko suoraan tai toisen järven kautta. Eräät järvet laskevat Lavajärveen Ruonanjoen kautta. Kurkosjärvi, joka laskee Lavajärveen etelästä, tuo laskuojassaan myös Vähä Kivijärven ja Iso Kivijärven vedet. Sorvajärvi laskee Lavajärveen idästä. Sorvajärveen laske kaksi laskuojaa. Pohjoisesta laskee Pikku Oksajärven ja Iso Oksjärven laskuoja ja idästä laskee Sammattijärven ja Särkijärven laskuoja. Ahvenusjärvi laskee Lavajärveen idästäpäin omaa laskuojaa myöten. Loput valuma-alueen järvistä laskevat suoraan Ruonanjokeen. Näitä ovat Karhelammi, Virojärvi,Kiuaslammi ja Riihijärvi.


title: Lavajärven valuma-alue

text: Valuma-alueen keskusjärvi on Karhejärvi, jonka laskujoki on Ruonanjoki. Valuma-alueeseen kuuluu yli 26 järveä. Karhejärvi muodostuu kolmesta vesialtaasta. Itäiseen vesialtaaseen laskevat etelästä Sauninjärvi ja Suurlammi. Idästä siihen laskee lyhyen laskuojan kautta Mälitynjärvi. Siihen laskee ainoastaan Koikeroinen, joka kokoaa usean järven siihen laskevat vedet. Etelästä siihen laskevat Laihalammi ja Ahvenlammi ja pohjoisesta laskevat Kakkurilammi ja kauempaa Hangasjärvi. Karhejärven keskimmäiseen vesialtaaseen laskee viisi järveä vetensä. Etelästä siihen laskevat yhteistä ojaa myöten Pirttijärvi, Majajärvi ja Korpijärvi. Idästä siihen laskevat Kitarinjärvi ja siihen laskeva Ähkylammi. Tässä vesialtaassa sijaitsee Ruonanjoen luusua.


title: Lavajärven valuma-alue

text: Karhejärven pohjoiseen vesialtaaseen laskevat loput valuma-alueen vedet. Suoraan siihen laskevat samaa ojaa myöten Työläjärvi, Haapalammi ja Kyntöjärvi. Hieman pohjoisemmaksi laskee järveen vielä Survoslammi. Muut järvet laskevat Myllyjokeen suoraan tai sen sen pääjärven Kolmilopin kautta. Myllyjoessa on kaksi läpivirtausjärveä Karhelammi ja Ahvenusjärvi. Hieman Kahelammin yläpuolelle laskevat Alinen Luomajärvi ja Ylinen Luomajärvi yhteistä laskuojaa myöten. Aivan Ahvenuslammin yläpuolella sijaitsee Kolmiloppi, johon loput järvistä laskevat. Rokkalammi laskee sen länsiosaan ja Alinen Kivijärvi ja Kivijärvi laskevat sen Pitkälahteen yhteistä ojaa myöten.


title: Lavajärven valuma-alue

text: Lavajokeen laskee vasemmalta oja, joka virtaa Äkönmaan kautta. Alimmainen järvi on Alainenjärvi, jonka laskuoja Äkönmaanoja on. Siihen laskee Pirttijärvi, joka kerää vedet Hämeenkankaan pohjoispuolelta. Eräs sivuoja tuo Mäyräjärven, Pihlajaniemenjärven ja Lepojärven laskuvedet. Äkönmaanojan valuma-alueen pinta-ala on 28 km².


title: Jaycob Megna

text: Jaycob Megna (s. 10. joulukuuta 1992) on yhdysvaltalainen jääkiekkoilija, joka pelaa Anaheim Ducksin organisaatiossa. Hän on Anaheimin seitsemännen kierroksen varaus .


title: Jaycob Megna

text: Megna pelasi NCAA:ssa Nebraska-Omaha Mavericksin paidassa, jossa hän teki kolmen kauden aikana pelaamissaan 105 pelissä neljä maalia sekä 18 syöttöpistettä eli yhteensä 22 tehopistettä. Lisäksi hänelle kertyi 40 rangaistusminuuttia.


title: Jaycob Megna

text: 4. huhtikuuta 2014 Megna päätti siirtyä ennen viimeistä yliopistovuottaan kolmen vuoden mittaisella tulokassopimuksella Anaheim Ducksiin.


title: Jaycob Megna

text: Megnan isoveli Jayson pelaa keskushyökkääjänä New York Rangersin organisaatiossa.


title: Tyrannipeukaloinen

text: Tyrannipeukaloinen ("Campylorhynchus griseus") on peukaloisten heimoon kuuluva varpuslintu.


title: Tyrannipeukaloinen

text: Tyrannipeukaloista tavataan Brasiliassa, Kolumbiassa, Guyanassa ja Venezuelassa, ja sen levinneisyysalueen pinta-ala on noin 904 000 km. Lajia on kuvatu yleiseksi ja sen kannankehitys on vakaa. Se on luokiteltu elinvoimaiseksi.


title: Kauluspeukaloinen

text: Kauluspeukaloinen ("Campylorhynchus rufinucha") on peukaloisten heimoon kuuluva varpuslintu.


title: Kauluspeukaloinen

text: Kauluspeukaloista tavataan Costa Ricassa, El Salvadorissa, Guatemalassa, Hondurasissa, Meksikossa ja Nicaraguassa, ja sen levinneisyysalueen pinta-ala on noin 219 000 km. Lajin populaatioksi on arvioitu 50 000–499 999 yksilöä ja sen kannankehitys on vakaa. Se on luokiteltu elinvoimaiseksi.


title: Täpläpeukaloinen

text: Täpläpeukaloinen ("Campylorhynchus gularis") on peukaloisten heimoon kuuluva varpuslintu.


title: Täpläpeukaloinen

text: Täpläpeukaloista tavataan Meksikossa ja sen levinneisyysalueen pinta-ala on noin 235 000 km. Lajin populaatioksi on arvioitu 50 000–499 999 yksilöä ja sen kannankehitys on vakaa. Se on luokiteltu elinvoimaiseksi.


title: Helmipeukaloinen

text: Helmipeukaloinen ("Campylorhynchus jocosus") on peukaloisten heimoon kuuluva varpuslintu.


title: Helmipeukaloinen

text: Helmipeukaloista tavataan Meksikossa ja sen levinneisyysalueen pinta-ala on noin 72 600 km. Lajin populaatioksi on arvioitu 20 000–49 999 yksilöä ja sen kannankehitys on vakaa. Se on luokiteltu elinvoimaiseksi.


title: Jukataninpeukaloinen

text: Jukataninpeukaloinen ("Campylorhynchus yucatanicus") on peukaloisten heimoon kuuluva varpuslintu.


title: Jukataninpeukaloinen

text: Jukataninpeukaloista tavataan Meksikossa Jukatanin niemimaalla ja sen levinneisyysalueen pinta-ala on noin 9 700 km. Lajin populaatioksi on arvioitu 20 000–49 999 yksilöä ja sen kannankehitys on vakaa. Se on kuitenkin luokiteltu silmälläpidettäväksi, koska sen levinneisyysalue on pieni ja koska sen elinympäristöt ovat uhattuna.


title: Rastaspeukaloinen

text: Rastaspeukaloinen ("Campylorhynchus turdinus") on peukaloisten heimoon kuuluva varpuslintu.


title: Rastaspeukaloinen

text: Rastaspeukaloista tavataan Argentiinassa, Boliviassa, Brasiliassa, Kolumbiassa, Ecuadorissa, Paraguayssa ja Perussa, ja sen levinneisyysalueen pinta-ala on noin 4 440 000 km. Lajia on kuvattu yleiseksi, ja se on luokiteltu elinvoimaiseksi.


title: Vare (ainejärjestö)

text: Vare ry on Turun yliopiston arkeologian opiskelijoiden ainejärjestö. Vare ry ajaa opiskelijoiden etua yliopisto-organisaatiossa. Lisäksi se järjestää jäsenilleen monipuolista vapaa-ajan toimintaa ja julkaisee Varelia-lehteä. Vare ry on Turun yliopiston ylioppilaskunnan (TYY) yhteisöjäsen.


title: Vare (ainejärjestö)

text: Vare ry on perustettu vuonna 1962, ennen arkeologian oppiaineen perustamista.


title: Kirvesjärvi (Hämeenkyrö)

text: Kirvesjärvi on Pirkanmaalla Hämeenkyrössä Kokemäenjoen vesistössä oleva järvi, joka kuuluu Ikaalisten reitin valuma-alueen Mahnalanselän alueeseen. Kirvesjärvi kuuluu siinä Myllyojan valuma-alueeseen.


title: Kirvesjärvi (Hämeenkyrö)

text: Järvi on 300 metriä pitkä, 100 metriä leveä ja sen pinta-ala on 2,2 hehtaaria. Järveen laskee vain yksi pelto-oja, mutta rannat viettävät järveen laajalta alueelta. Ympäristössä on puoliksi peltomaata ja metsämaata. Luusua sijaitsee eteläpäässä, josta lähtee 2,3 kilometriä pitkä laskuoja virtaamaan vuoroin pelto-ojana ja metsäojana Heinijärven Kirveslahteen. Rannassa on maatila ja kaksi vapaa-ajan asuntoa, joille johtaa tiet yhdystieltä 13117.


title: Kirvesjärvi (Hämeenkyrö)

text: Kalmbergin kartastossa järveä ei ole piirretty näkyviin, mutta Hämeenkyrön pitäjän kartassa, johon Kalmbergin kartastokin perustuu, järvi näkyy "Kirvusjärven" nimisenä. Myös järven laskuoja näkyy tässä kartassa.


title: Tuija Kokkonen

text: Tuija Kokkonen on suomalainen näytelmäkirjailja, ohjaaja ja tutkija.


title: Tuija Kokkonen

text: Kokkonen on työskennellyt muun muassa Kajaanin kaupunginteatterissa ja dramaturgian opettajana. Hänen ohjaamansa ja yhdessä työryhmän kanssa työstämä kolmiosainen produktio "Valuma-alue - muistioita vapaudesta" esitettiin Kiasma-teatterissa 1999-2003. Kokkonen on kirjoittanut myös kuunnelmia.


title: Haukijärvi (Hämeenkyrö, Haukijärvi)

text: Haukijärvi on Pirkanmaalla Hämeenkyrössä Kokemäenjoen vesistössä oleva järvi, joka kuuluu Ikaalisten reitin valuma-alueen Mahnalanselän alueeseen. Haukijärvi kuuluu siinä Myllyojan valuma-alueeseen.


title: Haukijärvi (Hämeenkyrö, Haukijärvi)

text: Järvi on 500 metriä pitkä, 180 metriä leveä ja sen pinta-ala on 6,4 hehtaaria. Järvi sijaitsee peltomaiseman keskellä. Lähellä on kuitenkin kaksi metsikköä ja pohjoispuolella suuri maatila. Järveen laskee tulo-oja Parilanjärvestä. Järvestä lähtee 6 kilometriä pitkä laskuoja koilliseen, joka päättyy kuivatettuun Vähäjärveen. Siellä se yhtyy muiden ojien kanssa Myllyojaan, joka laskee Kirkkojärven eteläpäässä Telilahteen. Tilan lisäksi rannalla on vain kolme pientä vapaa-ajan asuntoa. Niille johtaa tiet läheisiltä maatiloilta. Järven ohi länsipuolelta kulkee seututie 249 noin 100 metrin etäisyydeltä. Järvi näkyy tälle tielle.


title: Haukijärvi (Hämeenkyrö, Haukijärvi)

text: Hämeenkyrön pitäjänkartassa 1800-luvulta sekä järvi että kylä näkyvät "Haukijärven" nimisinä.


title: Sándor Puhl

text: Sándor Puhl (s. 14. heinäkuuta 1955 Miskolc) on unkarilainen entinen jalkapallotuomari. Hän toimi kansainvälisen jalkapalloliiton FIFA:n virallisena tuomarina vuosina 1988–2000. Siviiliammatiltaan Puhl on johtaja.


title: Sándor Puhl

text: Puhl tunnetaan parhaiten siitä, että hän tuomitsi vuoden 1994 MM-kilpailuiden loppuottelun Brasilian ja Italian välillä. Noissa kisoissa hän tuomitsi myös kolme muuta ottelua. Mestarien liigan finaalin Puhl tuomitsi vuonna 1997 ja UEFA Cupin finaalin ensimmäisen osan vuonna 1993. Kotimaansa pääsarjan OTP Bank Ligan tuomarina Puhl toimi vuosina 1984–2000.


title: Sándor Puhl

text: Puhl ei ole erityisen suosittu Espanjassa, sillä häneltä jäi vuoden 1994 MM-kilpailuiden puolivälierässä huomaamatta Italian Mauro Tassottin tönäisy kyynärpäällä Espanjan Luis Enriquen kasvoihin, tilanteessa, jossa Enriquen nenä murtui. Tassotti sai kuitenkin myöhemmin FIFA:lta kahdeksan ottelun pannan.


title: Sándor Puhl

text: Tuomariuransa jälkeen Puhl on toiminut Unkarin jalkapalloliiton varapuheenjohtajana, jalkapallokommentaattorina, tuomarinohjaajana ja FIFA:n tuomaritarkkailijana.


title: Luxottica

text:
Luxottica Group S.p.A. on italialainen yritys, joka on maailman suurin silmälasien valmistaja ja markkinoija. Se vastaa yli 80 prosentista tunnettujen merkkikehysten ja -aurinkolasien valmistuksesta ja myynnistä..
Luxottica omistaa tytäryhtiöt Lenscrafters, Pearle Vision, Sears Optical, Target Optical, Eyemed Vision Care Plan ja Glasses.com. Aurinkolasibrändeistä Luxottica omistaa Ray-Banin, Persolin ja Oakleyn. Luxottica valmistaa silmä- ja aurinkolaseja lisensseillä myös merkeille Chanel, Prada, Giorgio Armani, Burberry, Versace, Dolce & Gabbana, Miu Miu, Donna Karan, Stella McCartney ja Tory Burch.


title: Luxottica

text: "The Wall Street Journal" kutsuu Luxotticaa ”yhdeksi suurimmista kulutustavaravalmistajista, josta kuluttajat eivät ole koskaan kuulleetkaan”.


title: Luxottica

text: Luxottican tärkein kilpailija on italialainen Safilo Group, jonka omia tuotemerkkejä ovat muun muassa Carrera ja Polaroid.


title: Luxottica

text: Luxottican perusti Leonardo Del Vecchio vuonna 1961 Italian Agordoon Bellunon maakunnassa. Nykyisin yrityksen pääkonttori on Milanossa.


title: Luxottica

text: Del Vecchio aloitti uransa tarkkuuskonepajan harjoittelijana, kunnes keksi soveltaa taitojaan silmälasien osiin. Hän teki ensin komponenttien alihankintaa muille merkeille, kunnes vuonna 1967 päätti alkaa myydä kokonaisia kehyksiä omalla Luxottica-merkillään. Ratkaisu oli niin onnistunut, että vuonna 1971 hän luopui osien valmistuksesta muille ja keskittyi kokonaistoimituksiin. Yhdysvaltojen markkinoille Luxottica eteni vuonna 1970 tekemällä lisenssisopimuksen Avant Garde -yhtiön kanssa.


title: Luxottica

text: Pyrkiessään vertikaaliin integraatioon eli koko toimitusketjun hallintaan Del Vecchio hankki 1974 omistukseensa silmälasien jakeluyrityksen Scarronen. Vuonna 1981 Luxottica perusti tytäryhtiön Saksaan, mistä alkoi yhtiön nopea kansainvälistyminen. Ensimmäinen lisenssinantaja kokonaiselle kehysmallistolle oli Giorgio Armani vuonna 1988. Luxottica eteni merkkikehysten valmistajana solmimalla sopimukset Giugiaron, Gennyn ja Byblosin kanssa 1989, Valentinon 1990 ja Yves Saint-Laurentin kanssa 1991.


title: Luxottica

text: Luxottica listautui New Yorkin pörssiin 1990 ensimmäisenä italialaisyrityksenä, joka ei ollut ennestään noteerattu Milanon pörssissä. Sinne Luxottica listautui vasta vuonna 2000. 1990-luvun puolivälissä Luxottica osti US Shoe -yrityksen saadakseen omistukseensa sen tytäryhtiön, 700 optikkoliikettä Pohjois-Amerikassa käsittävän LensCraftersin. Kenkäliiketoiminnan se myi edelleen Nine West -yhtiölle.


title: Luxottica

text: Aurinkolaseissa Luxottica laajeni ostamalla 1999 Bausch & Lombin aurinkolasiliiketoiminnan, johon kuuluivat muun muassa merkit Ray-Ban, Revo ja Killer Loop. Luxottica suostutteli myös Chanel-yhtiön sen ensimmäiseen lisensiointisopimukseen. Vuonna 2001 Luxottica osti toisenkin pohjoisamerikkalaisen optiikkaketjun Sunglass Hut Internationalin.


title: Luxottica

text: Luxotticalla on yli 7 000 omaa vähittäismyymälää Yhdysvalloissa ja Kanadassa, Etelä-Amerikassa, Kiinassa, Australiassa, Uudessa-Seelannissa, Etelä-Afrikassa, Britanniassa ja Arabiemiraateissa.. Vähittäiskauppaketjun pääkonttori on Masonissa Yhdysvaltojen Ohion osavaltiossa.


title: Luxottica

text: Vuonna 2012 yhdysvaltalainen ajankohtaisohjelma "60 Minutes" teki jutun siitä, miten Luxottica pitää hintoja korkeina määräävän markkina-asemansa ja aukottoman vertikaalisen integraationsa turvin.


title: Luxottica

text: Espoossa toimii Luxottica Finland Ab Oy, jonka liikevaihto vuonna 2014 oli 1,6 miljoonaa euroa ja henkilöstömäärä 8.


title: Karl Escherich

text: Karl Escherich (1871–1951) oli saksalainen hyönteistieteilijä. Hän oli Münchenin yliopiston sovelletun eläintieteen professori vuodesta 1914, ja tuona vuonna hän perusti Deutsche Gesellschaft für angewandte Entomologie -seuran. Hän julkaisi ainakin teoksen "Die Forstinsekten Mitteleuropas", omaelämäkerran "Lebend und Forschen" ja tutkimuksia metsähyönteisistä, näiden torjunnasta, muurahaisista ja termiiteistä. Hän oli sovelletun hyönteistieteen uranuurtajia.


title: KickassTorrents

text: KickassTorrents (lyhennettynä KAT) on BitTorrent-seurantapalvelin. Kickass Torrentsista on noussut maailman suosituin torrent-sivusto sen jälkeen, kun The Pirate Bay -sivusto joutui toistuvasti vaihtamaan verkko-osoitettaan.


title: KickassTorrents

text: Maaliskuusta 2013 sivusto on ollut operaattoreiden estämänä Yhdistyneessä kuningaskunnassa.


title: KickassTorrents

text: Huhtikuussa 2016 markkinaoikeuden päätöksellä Anvia, DNA, Elisa, Kaisanet, Lounea, MPY Palvelut ja Sonera määrättiin estämään asiakkailtaan pääsy sivustolle.


title: KickassTorrents

text: Heinäkuussa 2016 Puolan poliisi pidätti sivuston omistajan, Artem Vaulinin, kun Apple oli luovuttanut hänen iCloud -tilinsä tietoja viranomaisille. Näin myös sivuston päädomain, sekä lukuisia muita domaineja suljettiin. Häntä odottaa Yhdysvalloissa kovat tuomiot mm. tekijänoikeusrikkomuksista ja rahanpesusta.


title: KickassTorrents

text: Sivuston varsinaista toimintaa on kuitenkin käytännössä mahdoton lopettaa, sillä uusia verkko-osoitteita, välityspalvelimia ja peilipalvelimia (mirroreita) tulee koko ajan lisää.


title: Baquba

text: Baquba (; arameaksi ܒܰܩܽܘܒܰܐ Baʿqūba) on Irakin itäosan Diyalan kuvernoraatin keskuskaupunki. Se sijaitsee linnuntietä noin 55 kilometriä Bagdadin keskustasta pohjoiseen. Baquban piirikunnan väkiluvuksi arvioitiin vuonna 2013 noin 410 000 (36 % koko maakunnan 1,134 miljoonasta asukkasta). Vuonna 2003 kaupungin väkiluvuksi arvioitiin 160 000.


title: Baquba

text: Kaupungin nimi juontuu ’Jaakobin huonetta’ tarkoittavista aramean kielen sanoista "Bāya ʿqūbā". Nykyisen kaupungin paikalla oli asutusta jo ennen islamin aikaa. Abbasidikalifaatin (750–1258) aikaan kaupunki oli vauras ja tunnettu taateli- ja hedelmätarhoistaan; kaupunkia ympäröi ravinteikas, monien kyläyhteisöjen asuttama maaperä.


title: Baquba

text: Baquba sijaitsee Diyalajoen varrella, muinaisen idästä Bagdadiin johtavan silkki- ja maustekauppareitin varrella. Ensimmäisen maailmansodan aikana monet assyyrialaiset kristityt hakivat suojaa kaupungista. Nykyään Bagdadista Iraniin johtava valtatie ja rautatie kulkee kaupungin kautta.


title: Parilanjärvi

text: Parilanjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Parilanjärvi kuuluu Myllyojan valuma-alueeseen.


title: Parilanjärvi

text: Järvi on 850 metriä pitkä, 400 metriä leveä ja sen pinta-ala on 25 hehtaaria. Se sijaitsee kallioruhjeesta syntyneessä painaumassa, jonka rinteet on raivattu peltomaaksi. Vain eteläranta on metsämaastoa. Järveen laskee muutama pelto- ja metsäoja. Suurin osa vedestä tulee kuitenkin tulo-ojasta, joka laskee siihen Kuolemaisjärvestä tulevia vesiä. Järven luusua on itäpäässä ja sieltä lähtee puoli kilometriä pitkä laskuoja, joka alittaa seututien 249 matkallaan Haukijärveen. Järvenrantoja on 2,4 kilometriä ja ne ovat lähes kaikki soistuneita. Järven ympäristö on hyvin asuttua, mutta järven rannoilla ei ole rakennuksia. Rantaan johtaa yksi kärrypolku.


title: Parilanjärvi

text: Perttun talon pelloilta on tehty joitakin irtolöytöjä, joiden perusteella järven rannalla arvellaan olleen kivikautinen asuinpaikka. Löytäpaikka on nykyään kauempana järven rannasta. Löytöjä olivat kivinen kourutaltta ja kvartsi-iskoksia.


title: Parilanjärvi

text: Parilanjärven vedenpintaa on aikoinaan laskettu. Vuonna 1824 on jätetty asiassa ensimmäinen hakemus. Vuonna 1849 talollisen Parri Isaak Mattsson on jättänyt myös hakemuksen, koska hän sai silloin luvan laskea "Parilajärvi". Järvenlaskun aikataulua ei tarkkaan tunneta, mutta vedenpintaa on selvästi alennettu. Kalmbergin kartaston mukaan järvi näyttäisi kuitenkin olevan yhtä suuri kuin nykyään ja sillä oli kartassa sama nimi kuin Mattsonin hakemuksessakin.


title: HMS Rockrose (K51)

text: HMS Rockrose (viirinumero K51) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Rockrose (K51)

text: Alus tilattiin 21. syyskuuta 1939 Bristolista Charles Hill and Sonsilta. Sen köli laskettiin 28. lokakuuta 1940 ja alus laskettiin vesille 26. heinäkuuta 1941. Alus valmistui 4. marraskuuta.


title: HMS Rockrose (K51)

text: Alus myytiin 4. lokakuuta 1947 Etelä-Afrikalle, joka nimesi sen "HMSAS Proteaksi". Alus muutettiin tutkimusalukseksi ja se romutettiin 1967.


title: HMS Saxifrage (K04)

text: HMS Saxifrage (viirinumero K04) oli Britannian Kuninkaallisen laivaston vuonna 1942 valmistunut Flower-luokan korvetti, joka palveli toisessa maailmansodassa.


title: HMS Saxifrage (K04)

text: Alus tilattiin 21. syyskuuta 1939 Bristolista Charles Hill and Sonsilta. Sen köli laskettiin 1. helmikuuta 1941 ja alus laskettiin vesille 24. lokakuuta. Alus valmistui 6. helmikuuta 1942.


title: HMS Saxifrage (K04)

text: Alus myytiin 1947 Norjalle, joka liitti sen laivastoonsa nimellä "KNM Polarfront".


title: Kyllikki Tapola

text: Elli Kyllikki Tapola (o.s. Marjamäki, 8. marraskuuta 1933 Kankaanpää – 19. syyskuuta 2018 Tampere) oli suomalainen yritysjohtaja ja lihanjalostusyhtiö Tapolan pitkäaikainen hallituksen puheenjohtaja ja hallituksen jäsen. Kyllikki Tapola tunnetaan ”mustanmakkaran äitinä”.


title: Kyllikki Tapola

text: Tapola-yhtiö perustettiin vuonna 1953, ja Kyllikki Tapola oli alusta lähtien mukana miehensä Martti Tapolan kanssa. Kyllikki Tapola on saanut elämäntyöstään useita yrittäjyyspalkintoja, muun muassa yrittäjäristin timanttiristi 50 vuoden urasta yrittäjänä 2008. Hänelle myönnettiin vuonna 2015 Tampereen palkinto, jonka palkintoperusteluiden mukaan Kyllikki Tapolalla on ollut merkittävä osuus Tapola-yhtiön brändin kehittämisessä ja koko Tampereen elinkeinoelämässä.


title: Kyllikki Tapola

text: Kyllikki Tapolalla on puolisonsa Martin kanssa lapset Mervi (s. 1954) ja Jarmo (s. 1956).


title: HMS Spiraea (K08)

text: HMS Spiraea (viirinumero K08) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Spiraea (K08)

text: Alus tilattiin 21. syyskuuta 1939 Glasgow'sta A. & J. Inglisiltä. Sen köli laskettiin 31. toukokuuta 1940 ja alus laskettiin vesille 31. lokakuuta. Alus valmistui 22. helmikuuta 1941.


title: HMS Spiraea (K08)

text: Alus myytiin 1948 ja uusi omistaja nimesi sen "Thessalonikaksi".


title: HMS Starwort (K20)

text: HMS Starwort (viirinumero K20) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Starwort (K20)

text: Alus tilattiin 21. syyskuuta 1939 Glasgow'sta A. & J. Inglisiltä. Sen köli laskettiin 11. kesäkuuta 1940 ja alus laskettiin vesille 12. helmikuuta 1941. Alus valmistui 26. huhtikuuta.


title: HMS Starwort (K20)

text: Alus myytiin 1948 ja uusi omistaja nimesi aluksen "Southern Broomiksi".


title: HMS Sundew (K57)

text: HMS Sundew (viirinumero K57) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Sundew (K57)

text: Alus tilattiin 21. syyskuuta 1939 Aberdeenista J. Lewis and Sonsilta. Sen köli laskettiin 4. marraskuuta 1940 telakkanumerolla 155 ja alus laskettiin vesille 28. toukokuuta 1941. Alus valmistui 19. syyskuuta.


title: HMS Sundew (K57)

text: Alus luovutettiin 1942 Ranskan pakolaishallitukselle, joka liitti sen Vapaan Ranskan laivastoon nimellä "FNFL Roselys". Alus palautettiin 1947. Alus myytiin 23. lokakuuta 1947 uuden omistajan nimetessä sen "Setter II":ksi. Alus saapui romutettavaksi Trooniin toukokuussa 1948.


title: HMS Violet (K35)

text: HMS Violet (viirinumero K35) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Violet (K35)

text: Alus tilattiin 21. syyskuuta 1939 Renfrew’sta W. Simons and Companyltä. Sen köli laskettiin 21. maaliskuuta 1940 ja alus laskettiin vesille 30. joulukuuta. Alus valmistui 3. helmikuuta 1941.


title: HMS Violet (K35)

text: Alus myytiin 1947 ja uusi omistaja nimesi sen "La Agueraksi". Vuonna 1949 alus nimettiin "La Gueraksi"


title: HMS Woodruff (K53)

text: HMS Woodruff (viirinumero K53) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Woodruff (K53)

text: Alus tilattiin 21. syyskuuta 1939 Renfrew'sta W. Simons and Companyltä. Sen köli laskettiin 29. huhtikuuta 1940 ja alus laskettiin vesille 28. helmikuuta 1941. Alus valmistui 7. huhtikuuta.


title: HMS Woodruff (K53)

text: Alus myytiin 1948 ja uusi omistaja nimesi sen "Southern Lupiniksi". Alus romutettiin marraskuussa 1959 Odensessa.


title: Friedrich von Esmarch

text: Friedrich von Esmarch (1823–1908) oli saksalainen lääkäri. Hän keksi mm. keinotekoisen verettömyyden, joka aikaansaadaan siten, että kumisiteellä (ns. Esmarchin siteellä) keskeytetään verenkierto leikkauksen ajaksi, ajetaan raajasta veri pois, jolloin raajaan voidaan tehdä suuriakin kirurgisia operaatioita ilman lainkaan verenhukkaa Hän osallistui lääkärinä sotiin, muun muassa vuonna 1848 Tanskan sotaan. Sen jälkeen hän toimi vuodesta 1854 Kielissä kirurgisen osaston johtajana ja vuodesta 1857 kirurgian professorina. Vuonna 1866 hänelle uskottiin Berliinin sairashuoneiden kirurgisen toiminnan ylivalvonta, ja vuonna 1870 hänet nimitettiin Saksan armeijan Hän oli mukana myös samarialaisopetuksen järjestämisessä Saksassa. Useimmat von Esmarchin julkaisut koskevat sotakirurgiaa.


title: Pyramiditekstit

text: Pyramiditekstit ovat kokoelma muinaisegyptiläisiä uskonnollisia kirjoituksia vanhan valtakunnan ajalta. Pyramiditekstit ovat mahdollisesti maailman vanhimmat hengelliset tekstit. Tekstit on kirjoitettu vanhalla egyptin kielellä ja kaiverrettu Sakkaran pyramidien seiniin ja faraoiden sarkofageihin vanhan valtakunnan 5. ja 6. dynastian aikaan. Vanhimmat tekstit on ajoitettu vuosille 2400–2300 eaa. Toisin kuin myöhemmät arkkutekstit ja Kuolleiden kirja, pyramiditekstit kirjoitettiin ainoastaan faraolle, eivätkä tekstit sisällä taidokkaiden hieroglyfien lisäksi muuta kuvitusta. Aiemman Palermon kiven lisäksi pyramiditekstit ovat vanhin lähde, joka mainitsee myöhemmin keskeiseksi nousseen Osiris-jumalan.


title: Blake Coleman

text: Blake Coleman (s. 28. marraskuuta 1991) on yhdysvaltalainen jääkiekkoilija, joka pelaa New Jersey Devilsin organisaatiossa. Hän on Devilsin kolmannen kierroksen varaus . Coleman pelasi yliopistossa Miami RedHawksissa. Pelattuaan ja valmistuttuaan Miamin yliopistosta Coleman allekirjoitti kahden vuoden mittaisen tulokassopimuksen New Jersey Devilsin kanssa. Hän siirtyi New Jerseyn farmiseura Albany Devilsiin.


title: Sabino Cuadra

text: Sabino Cuadra Lasarte (s. 24. toukokuuta 1949 Amurrio, Araba, Baskimaa) on baskimaalainen poliitikko ja Espanjan edustajainhuoneen jäsen vuodesta 2011 alkaen. Hän edustaa Baskimaan itsenäistymistä tavoittelevaa vasemmistolaista Amaiur-puoluetta.


title: Iida Rauma

text: Iida Rauma (s. 1984 Littoinen) on suomalainen kirjailija. Hänen esikoisromaaninsa "Katoamisten kirja" (2011) oli ehdolla Helsingin Sanomien kirjallisuuspalkinnon saajaksi. Toinen romaani "Seksistä ja matematiikasta" ilmestyi vuonna 2015. "Seksistä ja matematiikasta" oli ehdolla Euroopan Unionin kirjallisuuspalkinnon, Toisinkoinen-palkinnon ja HelMet-kirjallisuuspalkinnon saajaksi. Raumalle myönnettiin romaanista Kalevi Jäntin palkinto ja Tulenkantaja-palkinto.


title: Iida Rauma

text: Rauma kävi turkulaisen Juhana Herttuan taidelukion ja valmistui valtiotieteiden maisteriksi Turun yliopistosta, missä hän opiskeli poliittista historiaa, valtio-oppia, sukupuolentutkimusta ja luovaa kirjoittamista. Hän on opiskellut myös Turun taideakatemiassa elokuvaamista.


title: Iida Rauma

text: Rauman esikoisromaani "Katoamisten kirja" käsittelee rakenteellista väkivaltaa ja erilaisia katoamisia. Rauman toinen romaani "Seksistä ja matematiikasta" (2015) käsittelee ihmisen ja luonnon suhdetta ja järjen ongelmia. Rauman mukaan romaani on yritys vastata ympäristöä tuhoavan elämäntavan herättämiin kysymyksiin ja ahdistukseen.


title: Iida Rauma

text: Kaksi Rauman artikkelia on julkaistu luovan kirjoittamisen oppikirjassa Kirjoittamisen taide ja taito (Ateena 2014). Rauma on perustanut queerfeministisen "Ménage à trois" -pornolehden, joka pyrkii haastamaan valtamedian kapeaa ihmiskuvaa.


title: Durango (Baskimaa)

text: Durango on pikkukaupunki Biskajan maakunnassa Baskimaassa Espanjassa.


title: Roseburgin koulusurmat

text: Roseburgin koulusurmat tapahtui Roseburgin kaupungissa Oregonin osavaltiossa Yhdysvalloissa 1. lokakuuta 2015. Umpqua Community Collegessa sattuneessa koulusurmassa sai surmansa 10 ihmistä ampuja mukaan lukien.


title: Roseburgin koulusurmat

text: Aluksi ilmoitettiin 26-vuotiaan ampujan Chris Harper Mercerin kuolleen tulitaistelussa poliisin kanssa, kuolemansyytutkimuksen mukaan Mercer kuitenkin teki itsemurhan.


title: Seitsenottelu olympialaisissa

text: Seitsenottelu on kuulunut olympialaisten lajivalikoimaan vuoden 1984 olympialaisista lähtien. Menestynein maa olympialaisten seitsenottelussa on ollut Yhdysvallat. Menestynein urheilija on Jackie Joyner-Kersee, joka on voittanut kaksi olympiakultaa ja yhden hopean.


title: Hoikkavilla

text: Hoikkavilla ("Eriophorum gracile") on monivuotinen sarakasvien (Cyperaceae) heimoon kuuluva ruohovartinen kasvi.


title: Hoikkavilla

text: Hoikkavilla on löyhästi mätästävä rönsyävä. Varsi 40–70 cm korkea, ohut ja vähälehtinen. Lehdet ovat ruodittomat, tupelliset, vartta lyhyemmät, ylin varsilehti on yleensä puolenvälin alapuolella, kukinnon tyvellä 1–2 tukilehteä. Ne ovat 1–1,5 mm leveitä, kourumaisia tai litteitä.


title: Hoikkavilla

text: Kukinto on varren latvassa, yleensä 3-tähkäinen, tähkäperät jopa 3 cm pitkät ja karheita. Tähkät ovat pienehköjä ja kapeahkon kartiomaisia. Kaksineuvoiset, tuulipölytteiset kukat ovat tähkäsuomujen hangoissa, ne ovat 5 mm pitkiä, monisuonisia, ruskehtavia tai tummia eikä niissä ole kalvolaitaa. Heteitä on kolme, emissä kolme luottia. Kukassa on yli kymmenen karvoiksi pitenevää kehäsukasta, sukaset lopulta noin 2 cm pitkät ja valkoisia. Kukkii kesä-henäkuussa.


title: Hoikkavilla

text: Hedelmä pähkylä joka on litteä ja kolmisärmäinen.


title: Hoikkavilla

text: Hoikkavilla on yleinen Keski- ja Etelä-Lapissa sekä Itä-Suomessa, mutta etelässä se on harvinaistunut. Sitä tavataan myös Ruotsissa ja Keski-Euroopassa, sekä samoilla leveysasteilla Aasiassa ja paikoin Pohjois-Amerikassa.


title: Hoikkavilla

text: Se kasvaa märissä ympäristöissä kuten rimpinevoilla, tulvaisilla avosoilla ja luhtarannoilla.


title: Zack Stortini

text: Zachary Stortini (s. 11. syyskuuta 1985) on kanadalainen jääkiekkoilija, joka pelaa Ottawa Senatorsin organisaatiossa. Hänet varattiin kolmannella kierroksella Edmonton Oilersiin . Hän pelaa fyysistä peliä ja on tunnettu tappelijana.


title: Zack Stortini

text: Stortini toimi kapteenina Ontario Hockey Leaguessa Sudbury Wolvesissa junioriuransa lopun ajan.


title: Zack Stortini

text: Stortini teki debyyttinsä NHL:ssä 20. tammikuuta 2007 Calgary Flamesia vastaan. Hän sai ottelussa plus/miinus -sarakkeeseensa –1 ja istui kymmenen minuuttia rangaistusaitiossa ottelun kolmannessa erässä. Ennen NHL:ään nostamista Stortini oli AHL:n eniten rangaistusminuutteja kerännyt henkilö. Edmonton halusi myös kovuutta ketjuihinsa Calgaryn kovanaama Eric Godardin vuoksi. Hänet lähetettiin ensimmäisen ottelun jälkeen takaisin Hamilton Bulldogsiin, mutta nostettiin jälleen pian. Stortini pelasi kauden 2006–2007 aikana 29 runkosarjaottelua. Hän voitti kauden päätteeksi Calder Cupin osana Bulldogsin joukkuetta.


title: Zack Stortini

text: Stortini teki NHL-uransa avausmaalin 6. helmikuuta 2007 Vancouver Canucksia vastaan iskiessään kiekon toisessa erässä ohi maalivahti Roberto Luongon.


title: Zack Stortini

text: Stortini teki Iowa Starsin seurahistorian ensimmäisen maalin.


title: Zack Stortini

text: 9. joulukuuta 2009 Stortini teki Gordie Howe -hattutempun Tampa Bay Lightningia vastaan.


title: Zack Stortini

text: Oilers asetti Stortinin waiver -listalle 1. helmikuuta 2011. Hän myös läpäisi sen ja siirtyi Edmontonin farmiseura Oklahoma City Baronsin vahvuuteen.


title: Zack Stortini

text: Stortini allekirjoitti yhden vuoden mittaisen kahden suunnan sopimuksen Nashville Predatorsin kanssa 5. heinäkuuta 2011. Vähän kauden 2011–2012 alun jälkeen Stortini asetettiin jälleen waiver -listalle 11. lokakuuta ennen kuin siirtyi listan jälleen läpäistyään Milwaukee Admiralsiin.


title: Zack Stortini

text: Rajoitetun NHL-kiinnostuksen vuoksi Stortini siirtyi vapaana agenttina vuoden mittaisella sopimuksella takaisin Hamilton Bulldogsiin 21. syyskuuta 2012.


title: Zack Stortini

text: 7. heinäkuuta 2013 Stortini onnistui herättämään jälleen kiinnostuksen NHL:n puolella ja teki vuoden kaksisuuntaisen sopimuksen Anaheim Ducksin kanssa.


title: Zack Stortini

text: 2. heinäkuuta 2014 Stortini teki jälleen vuoden kaksisuuntaisen sopimuksen, tällä kertaa Philadelphia Flyersin kanssa.


title: Zack Stortini

text: 1. heinäkuuta 2015 Stortini ja Ottawa Senators solmivat kahden vuoden kaksisuuntaisen sopimuksen.


title: Zack Stortini

text: Stortinin sisko Samantha Stortini pelasi Brown Bearsin naisten joukkueessa vuosina 2007-2011.


title: Kuolemaisjärvi

text: Kuolemaisjärvi on Pirkanmaalla Sastamalan ja Hämeenkyrön rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Järvi kuuluu Myllyojan valuma-alueeseen.


title: Kuolemaisjärvi

text: Järvi on 350 metriä pitkä, 100 metriä leveä ja sen pinta-ala on 2,6 hehtaaria. Järvi sijaitsee kalliomurroksessa olevassa painaumassa avosuon keskellä. Ainoat tulo-ojat tuovat vettä pelloilta. Järven laskuojan pituus on puoli kilometriä ja se päättyy Parilanjärven länsipäähän. Painauman reunat on asutettuja, mutta järven rannoille ei ole rakennettu mitään. Järven rantaan ei johda tietä. Kuntien välinen raja kulkee niin, että suurempi osa järvestä jää Sastamalaan.


title: Kuolemaisjärvi

text: Järven vedenpintaa on laskettu melko paljon. Se on saattanut tapahtua samalla kertaa 1800-luvulla, kun heti alapuolella ollutta Parilanjärveä laskettiin. Kalmbergin kartastossa vuonna 1855−1865 järvi oli piirretty Parilanjärven viereen suurena järvenä, jolla oli keskellä suuri saari. Tämä saari saattaa olla nykyisen suon keskellä oleva metsäsaareke. Järven nimi kirjoitettiin silloin "Kuolemaistenjärvi". Karttaan on piirretty pitäjien välinen raja, mutta siinä ei näy nykyistä mutkaa järven kohdalla.


title: Celebration (Kool & the Gangin kappale)

text: Celebration on yhdysvaltalaisen Kool & the Gang -yhtyeen vuonna 1980 julkaistu kappale, sekä samalla ainoa Billboard Hot 100 -listan kärkeen noussut single. Kappale on edelleen suosittu erilaisissa juhlissa ja urheilutapahtumissa. Se on kuultu myös muun muassa elokuvassa "Eat Pray Love – omaa tietä etsimässä".


title: Celebration (Kool & the Gangin kappale)

text: Yhtyeen saksofonisti Ronald Bell on kertonut, että kappaleen innoitus saatiin Koraanista. Bell luki kirjan osuutta, jossa jumala luo Aatamin, ja enkelit juhlivat ja laulavat. Tämän innostamana Bell kirjoitti kappaleen perusriffin ja rivin "Everyone around the world, come on, let’s celebrate."


title: Celebration (Kool & the Gangin kappale)

text: ”Celebrationin” hittipotentiaali tiedostettiin jo varhaisessa vaiheessa. Esimerkiksi laulaja J.T. Taylorin äiti sanoi kappaleen kuultuaan pojalleen; ”Tulet soittamaan tätä lopun elämääsi, joten olehan valmiina.”


title: Celebration (Kool & the Gangin kappale)

text: Kylie Minoguen versio kappaleesta nousi vuonna 1992 Britannian listasijalle 20.


title: Celebration (Kool & the Gangin kappale)

text:
A-puoli
B-puoli


title: Celebration (Kool & the Gangin kappale)

text:
A-puoli
B-puoliA-puoli
B-puoli


title: Dahuk

text: Dahuk (, joskus muodossa Dohuk tai Dhok; ) on Irakin Kurdistanissa sijaitsevan Dahukin maakunnan pääkaupunki. Dahuk sijaitsee lähellä Tigrisjoen alkua, linnuntietä noin 415 kilometriä Irakin pääkaupunki Bagdadista pohjoisluoteeseen ja 60 kilometriä Mosulista pohjoiseen. Turkin rajalle on linnuntietä noin 50 kilometriä.


title: Dahuk

text:
Kaupungin ympäristössä on hedelmätarhoja ja laidunmaita, mutta seutu ei sovellu viljanviljelyyn. Dahukissa on hedelmäsäilykkeiden ja tekstiilien valmistusta. Kaupunki oli suosittu matkaislukohde ennen Irakin sotaa (2003-). Turismi on vilkastumassa uudelleen; kaupunki on säilynyt rauhallisena vuodesta 2003 lähtien.
Vuoden 2001 väestöarvio 40 100. YK:n Irakin analysointiyksikön vuoden 2013 väestöarvion mukaan koko Dahukin piirikunnassa oli yhteensä noin 310 000 asukasta (27 % koko maakunnan 1,134 miljoonan ihmisen väestöstä). Yksityishenkilön ylläpitämä citypopulation.de -sivusto arvioi aiemmin Irakin tilastokeskuksen projektion pohjalta kaupungin väkiluvuksi 200 000 asukasta (2011).


title: Dahuk

text: Dahukin maakuntaan ja kaupunkiin on muuttanut esimerkiksi vuonna 2014 runsaasti Isisin väkivaltaisuuksia ja taisteluja paenneita evakkoja eteläisemmistä naapurimaakunnista. Dahukin yliopiston sivusto ja Dahukin terveyshuollon sivusto (aiheesta muualla) kuvaavatkin sekä Dahukin maakunnan pinta-alan ja Dahukin kaupungin väkiluvun huomattavasti suuremmaksi kuin YK:n vuoden 2013 yhteenveto (joka ei ollut myöskään huomioinut naapurimaakunnan kanssa kiistanalaisia, Kurdistanian tosiasiallisesti hallitsemia osia).


title: Portugalin rugby union -maajoukkue

text: Portugalin rugby union -maajoukkue edustaa Portugalia rugby unionin maajoukkuekilpailuissa. Sitä hallinnoi "Federação Portuguesa de Rugby".


title: Portugalin rugby union -maajoukkue

text: Portugali on pelannut kerran MM-kilpailuissa, 2007. Se jäi tuolloin alkulohkossaan viimeiseksi hävittyään Skotlannille, Uudelle-Seelannille, Italialle ja Romanialle.


title: Portugalin rugby union -maajoukkue

text: Portugali on sijoittunut IRB Nations Cupissa parhaimmillaan neljänneksi 2006. European Nations Cupin se voitti 2004, ja on sijoittunut kolmanneksi 2006 ja 2011.


title: Portugalin rugby union -maajoukkue

text: Portugali oli syyskuussa 2015 kansainvälisen rugbyliitto IRB:n rankingissa 29:nnella sijalla.


title: Álvaro Cassuto

text: Álvaro Cassuto (s. 1938 Porto) on portugalilainen säveltäjä ja kapellimestari. Hän on toiminut musiikillisena johtajana lukuisissa orkestereissa, joita ovat olleet muiden muassa Portugalin sinfoniaorkesteri, Orquestra Metropolitana de Lisboa ja Rhode Islandin filharmonikot. Cassuto sai oppiarvon orkesterinjohdossa Wienin konservatoriosta ja opiskeli myös Lissabonissa ja Berliinissä. Hän sai lisäksi oppiarvon oikeustieteessä Lissabonin yliopistosta.


title: Álvaro Cassuto

text: Cassuto on vieraillut usein mm. Lontoon sinfoniaorkesterin, Royal Philharmonic Orchestran ja Lontoon filharmonisen orkesterin kapellimestarina. Hän on levyttänyt muun muassa Joly Braga Santosin ja Luís de Freitas Brancon sinfoniat Naxos-levymerkille. Häneltä on tilattu myös omia sävellyksiä sekä Portugalista että ulkomailta.


title: Ilmari Solin

text: Ilmari Solin (19. syyskuuta 1905 Tallinna – 20. kesäkuuta 1976) oli suomalainen šakkimestari. Hän voitti šakin Suomen mestaruuden 1945.


title: Ilmari Solin

text: Hugo Ilmari Solin syntyi suomalaisille vanhemmille Tallinnassa. Hän vietti siellä myös nuoruutensa. Solin oppi šakin siirrot kouluaikanaan. Reaalilyseon 6. luokalla nuori mies innostui šakkipelistä niin paljon, että pelaaminen liki syrjäytti koulutehtävät. Šakinpelaajana Solin korottui Tallinnassa 1923 I luokkaan. Hän otti osaa vuoden 1925 Viron mestaruusturnaukseen ja saavutti jaetun 4.-5. sijan. Samana vuonna hän matkusti Suomeen suorittamaan asevelvollisuutensa. Sittemmin hän asettui maahan pysyvästi.


title: Ilmari Solin

text: Peliurallaan Suomessa Solin edusti Helsingin Yleistä Shakkiseuraa (HYS). Hän osallistui 1934 Suomen Shakkiliiton 8. liittoturnaukseen, jossa sijoittui toiseksi Eero Böökin jälkeen. Suorituksensa perusteella Solin sai kansallisen šakkimestarin arvonimen. Hän oli 8. kyseisen tittelin saanut pelaaja. Seuraavina vuosina Solin saavutti hyviä tuloksia kisoissa. Hän osallistui mestariluokassa Kööpenhaminassa 1934 pelattuun Pohjoismaiden mestaruusturnaukseen ja voitti ryhmänsä tuloksella 9/10. Ero seuraavaan pelaajan oli kaksi pistettä. Solin sai voitostaan pokaalin Tanskan kuningas Kristian X:ltä. Kisoissa pelattiin myös toinen ryhmä niin kutsutussa maajoukkueluokassa, johon otti osaa Suomesta Birger Rasmusson.


title: Ilmari Solin

text: Vuodenvaihteessa 1934–1935 Solin pelasi Hastingsin turnauksessa niin kutsutussa varamiesluokassa ja saavutti 5. sijan. Šakkiolympialaisissa Solin edusti Suomea Varsovassa 1935 (pisteitä toisella pöydällä 8,5 / 17) ja Tukholmassa 1937 (tulos 4. pöydällä 3/11). Lisäksi hän osallistui 1936 Münchenin kansainotteluihin, joissa sai 50 % tuloksen (9,5/19). Münchenin kisoja ei lueta virallisiin šakkiolympialaisiin kuuluviksi, vaan niiden sijasta käytetään nimitystä kansainottelut. Saksan tuolloinen šakkiliitto (Gross Deutscher Schachverbund, Suur-Saksan šakkiliitto) oli ennen kisoja julkistanut joitakin osittain antisemistisiä lausuntoja, minkä vuoksi maailman šakkiliitto FIDE irtisanoutui kisatapahtumasta, mutta ei kieltänyt valtioita osallistumasta kyseisiin kisoihin. Saksa ei myöskään ollut tuohon aikaan FIDE:n jäsenmaa.


title: Ilmari Solin

text: Talvi- ja jatkosota keskeyttivät lupaavasti edenneen peliuran. Kilpailutoiminnan vilkastuessa sotien jälkeen Solin taas mukana kisoissa. Hän osallistui 1945 karsintaturnaukseen, jossa valittiin pelaajat maaotteluun Ruotsia vastaan, mutta ei menestynyt (4. sija tuloksella 5/9) ja putosi pois joukkueesta. Vuonna 1947 Solin pelasi Pohjoismaiden mestaruuskisojen mestariluokassa. Ryhmän voitti ruotsalainen G. Magnusson 9,5 / 11 ja Solin oli hänen jälkeensä toisena (7,5p.).


title: Ilmari Solin

text: Solin osallistui šakin Suomen mestaruusturnaukseen useita kertoja. Ensimmäisen kerran hän osallistui 1936, mutta menestys oli tuolloin vielä vaatimaton. Hän voitti Suomen mestaruuden 1945 tuloksella 6/7. Seuraavan kerran mestaruusturnaus pelattiin vuodenvaihteessa 1945–1946. Solin puolusti kisassa titteliään. Kisan voitti Eero Böök pistein 6,5/8 ja toista sijaa jakoivat 6 pisteellä Solin ja Kaarle Ojanen.


title: Ilmari Solin

text: Solinin menestys SM-turnauksissa: Solinin myöhempien vuosien paras sijoitus SM-kisoissa oli 1953/1954, kun hän jakoi 2.–3. sijaa mestaruuden niukasti vain puolen pisteen erolla voittaneen Osmo Kailan takana. Solinin viimeinen merkittävä tulos oli heinäkuussa 1965 2. sija Heikki Westerisen takana Suomen Shakkiliiton ja Työväen Shakkiliiton yhteisliittoturnauksessa Hangossa.


title: Ilmari Solin

text: Ilmari Solin suomensi Vilho Palomaan kanssa I. L. Maizelisin ja Mihail M. Judovitšin kirjoittaman teoksen "Shakki – Opas kaikille shakkipelin harrastajille" (Tammi 1954).


title: Ilmari Solin

text: Solinin varhain kuollut poika Juha oli lahjakas šakinpelaaja.


title: Ilmari Solin

text: Solin oli aikanaan ainoa mestari, joka käytti sivustointiavauksia. Ne olivat keino välttää avausteoriaa, jos vastassa oli teoreettisesti hyvin valmistautunut pelaaja, ja ne sopivat Eero Böökin mukaan hyvin Solinin pelitapaan.


title: OSLAM-oireyhtymä

text: OSLAM-oireyhtymä on ilmeisesti autosomissa dominantisti periytyvä oireisto, jonka piirteitä ovat osteosarkooman eli luusyövän kehittyminen, raajojen epämuodostumat (kuten klinodaktylia ja brakydaktylia) ja punasolujen makrosytoosi ilman anemiaa. Oireyhtymän kuvasivat vuonna 1977 Mulvihill ja muut. Se havaittiin Amerikan alkuperäiskansoihin kuuluneessa perheessä, jonka yhdeksästä lapsesta kolme sairastui tyypilliseen osteosarkoomaan. Muut tyypilliset oireet havaittiin eloon jääneellä osteosarkoomaa sairastaneella lapsella, useilla hänen sisaruksistaan ja hänen isällään.


title: Sulaimaniyya

text: Sulaimaniyya (; ) on Irakin Kurdistanissa sijaitsevan Sulaimaniyyan maakunnan pääkaupunki. Se on perustettu vuonna 1781 (tai 1784) ja on toiseksi suurin kaupunki Irakin Kurdistanissa. Kaupunki sijaitsee Tanjarojoen varrella, Azmar Daghin vuoriston alarinteillä. Sulaimaniyya on linnuntietä 267 kilometriä Irakin pääkaupunki Bagdadista pohjoiskoilliseen. Iranin rajalle on linnuntietä noin 40 kilometriä, maanteitse enemmän.


title: Sulaimaniyya

text: Sulaimaniyya perustettiin 1780-luvulla, jolloin kaupungista tuli Babanin emiirikunnan pääkaupunki. Nimensä kaupunki sai Buyuk Suleyman Pashan mukaan, joka toimi Bagdadin kuvernöörinä vuosina 1780–1802. Viimeinen Babanin "mir" syöstiin vallasta vuonna 1850 ja valtaan alueella nousivat Barzinjien suku. Kaupunki oli Mahmud Barzinjin tukikohta, kun hän johti useita epäonnistuneita kapinoita Yhdistynyttä kuningaskuntaa vastaan 1920-luvulla. Sittemmin kaupunki on ollut Jalal Talabanin johtaman Kurdistanin isänmaallisen liiton tukialuetta. Irakin Kurdistanin autonomian aikana Sulaimaniyya on rikastunut muun Kurdistanin tapaan. Kaupungissa on yksi Irakin Kurdistanin suurimmista yliopistoista, sekä nykyaikainen kansainvälinen lentokenttä.


title: Sulaimaniyya

text: YK:n Irakin analysointiyksikön vuoden 2013 väestöarvion mukaan koko Sulaimaniyyan piirikunnassa oli yhteensä noin 710 000 asukasta (40 % koko maakunnan 1,783 miljoonan ihmisen väestöstä). Toisen arvion mukaan kaupungin väkiluku oli 725 000 asukasta (2011).


title: Sulaimaniyya

text: Sulaimaniyyan maakuntaan on muuttanut vuonna 2014–2015 monia Isisin väkivaltaisuuksia ja taisteluja paenneita evakkoja eteläisemmistä naapurimaakunnista. Lisäksi maakuntaan on tullut pakolaisia Syyriasta. Syyskuun 2015 lopussa sisäisiä evakkoja oli maakunnassa 164 796 henkeä.


title: Vähäjärvi (Hämeenkyrö)

text: Vähäjärvi on suoksi kuivatettu entinen järvi Pirkanmaalla Hämeenkyrössä Heinijärven kylässä. Entinen järvi kuului Ikaalisten reitin Mahnalanselän alueeseen, joka on osa Kokemäenjoen vesistöä. Vähäjärven laskuojana oli Kirkkojärveen laskeva Myllyoja.


title: Vähäjärvi (Hämeenkyrö)

text: Vaikka alue on nykyään suota, kuivatettiin järvenpohjia yleensä ensin heinä- tai laidunmaiksi, koska heinästä oli pulaa. Näitä niityiksi kutsuttuja alueita on myöhemmin kuivatettu pelloiksi tai metsämaiksi. Vähäjärvestä näyttää tulleen lopulta metsämaata.


title: Vähäjärvi (Hämeenkyrö)

text: Vanhassa Hämeenkyrön pitäjänkartassa 1840−1850-luvuilta järvi näkyy vielä sinisellä piirrettynä. Järven nimi kirjoitettiin "Wähäjärvi" vastapainoksi "Isojärvelle", joka on nykyään nimeltään Heinijärvi. Heinijärven laskuoja sijaitsi järvien välissä ja Vähäjärven laskuoja lähti samasta kohtaa kuin suon laskuoja nykyään.


title: Vähäjärvi (Hämeenkyrö)

text: Järven kuivattamisesta on olemassa joitakin virallisia dokumentteja. Vuonna 1883 sai talollinen Wiktor Tättälä päätöksen hakemukselleen saada laskea Vähäjärven vedenpintaa yksin. On kuitenkin olemassa päätös vuodelta 1888 hakemukselle saada laskea sekä "Wähäjärvi" että "Isojärvi". Saman henkilö sai vuonna 1909 päätöksen saman järven järvenlaskuhankkeeseen. Kuukautta myöhemmin asiasta annettiin toinenkin päätös.


title: FK Ufa

text: Futbolnyi klub Ufa () on jalkapalloseura Ufan kaupungista Baškortostanissa, Venäjällä. Seura pelaa Venäjän korkeimmalla sarjatasolla Venäjän jalkapalloliigassa. Se on perustettu vuonna 2009.


title: FK Mordovija Saransk

text: Futbolnyi klub Mordovija Saransk () on jalkapalloseura Saranskin kaupungista. Seura pelaa Venäjän korkeimmalla sarjatasolla Venäjän jalkapalloliigassa. Mordovija Saranks on perustettu 1961. Venäjän jalkapallon 1. divisioonan se on voittanut kahdesti 2012 ja 2014.


title: Cook, Welton and Gemmell

text: Cook, Welton and Gemmell oli brittiläinen telakkayhtiö, joka sijaitsi East Yorkshiressä Hullissa ja Beverleyssä.


title: Cook, Welton and Gemmell

text: William James Cook, Charles Keen Welton ja William Gemmell perustivat yhtiön vuonna 1883 Humberjoen rannalle Hulliin South Bridge Roadille. Vuosina 1901-1902 yhtiö siirtyi uudelle telakalle Beverleyyn Grovehilliin.


title: Cook, Welton and Gemmell

text: C. D. Holmes valtasi yrityksen maaliskuussa 1953 ja heinäkuussa 1973 se liitettiin Drypool Groupiin, jolloinsen nimi vaihtui Beverley Shipbuilding and Engineering Companyksi. Whitby Shipyard otti yhtiön haltuunsa 1. heinäkuuta 1976.


title: Straight Outta Compton (elokuva)

text: Straight Outta Compton on vuonna 2015 ensi-iltansa saanut elämäkerrallinen draamaelokuva, jonka on ohjannut F. Gary Gray. Se kertoo hip hop -yhtyeen N.W.A synnystä. Elokuvan pääosissa ovat O’Shea Jackson Jr., Corey Hawkins, Jason Mitchell ja Paul Giamatti. Elokuva on nimetty N.W.A:n debyyttialbumin mukaan.


title: Espanjan rugby union -maajoukkue

text: Espanjan rugby union -maajoukkue edustaa Espanjaa rugby unionin maajoukkuekilpailuissa. Sitä hallinnoi "Federación Española de Rugby".


title: Espanjan rugby union -maajoukkue

text: Espanja on pelannut kerran MM-kilpailuissa, 1999. Se jäi tuolloin alkulohkossaan viimeiseksi hävittyään Uruguaylle, Etelä-Afrikalle ja Skotlannille.


title: Espanjan rugby union -maajoukkue

text: Espanja sijoittui World Rugby Nations Cupissa kolmanneksi 2015. European Nations Cupissa se sijoittui toiseksi 2012 sekä kolmanneksi 1954, 1973, 1974, 1978 ja 2015.


title: Espanjan rugby union -maajoukkue

text: Espanja oli syyskuussa 2015 kansainvälisen rugbyliitto IRB:n rankingissa 21:llä sijalla.


title: Kylie Christmas

text: Kylie Christmas on australialaisen laulaja Kylie Minoguen ensimmäinen joulualbumi ja kolmastoista studioalbumi. Albumilla vierailee kuuluisia tähtiä mukaan lukien Dannii Minogue, Iggy Pop, James Corden sekä Frank Sinatra. Albumi julkaistiin 13. marraskuuta 2015.


title: Hervé Falciani

text: Hervé Falciani (s. 9. tammikuuta 1972) on ranskalais-italialainen systeemisuunnittelija. Hän teki vuonna 2008 tietomurron sveitsiläiseen HSBC-pankin Geneven-haarakonttoriin ("HSBC Private Bank Suisse") ja rikkoi siten sveitsiläispankkien tarkan pankkisalaisuuden. Tiedot koskevat vuosia 2005–2007 ja 30 000 pankkitiliä. Tileille oli talletettuna yhteensä yli sata miljardia euroa. Tekoa pidetään pankkialan suurimpana tietovuotona, ja sitä kutsutaan ”SwissLeaksiksi”.


title: Hervé Falciani

text: Tietovuodon jälkeen vuonna 2009 Falciani joutui Sveitsin poliisin etsintäkuuluttamaksi, koska hän oli rikkonut Sveitsin tiukkaa pankkilakia. Falciani pakeni Ranskaan, joissa hänet pidätettiin. Ranskan viranomaiset eivät kuitenkaan luovuttaneet häntä Sveitsiin, sillä hänen tekemänsä tietovuodon perusteella Ranska arveli voivansa paljastaa ranskalaisia veronkiertäjiä. Alkuvuonna 2010 Ranskan talousministeri Christine Lagarde luovutti muille maille luettelon nimistä, joista on kyse. Tämä ”Lagarden lista” aiheutti skandaalin ja pidätyksiä Kreikassa, Espanjassa, Yhdysvalloissa, Belgiassa ja Argentiinassa.


title: Hervé Falciani

text: Kansainvälisistä tutkivista journalisteista koostuva International Consortium of Investigative Journalists -ryhmä julkisti vuodon kaikki tiedot vuonna 2015. Niistä on 80 Suomeen liittyviä tilejä, joista suurin osa yksityishenkilöitä, mutta joukossa muutama yrityskin. Joka toisesta tilistä on yksityiskohtaisempiakin tietoja, kuten tileillä olleet varat vuosina 2006–2007. Näillä Suomeen liittyvillä henkilöillä oli vuosina 2006–2007 pankissa yhteensä noin 23 miljoonaa Yhdysvaltain dollaria.


title: Hervé Falciani

text: HSBC-pankin vuodon jälkeen Falciani on saanut useilta valtioilta veronkierron ja rahanpesun torjuntaan liittyviä töitä.


title: Venäjän rugby union -maajoukkue

text: Venäjän rugby union -maajoukkue edustaa Venäjää rugby unionin maajoukkuekilpailuissa. Sitä hallinnoi vuonna 1990 perustettu "Rugby Union of Russia".


title: Venäjän rugby union -maajoukkue

text: Venäjä on pelannut kerran MM-kilpailuissa, 2011. Se jäi tuolloin alkulohkossaan viimeiseksi hävittyään ottelunsa Yhdysvaltoja, Italiaa, Irlantia ja Australiaa vastaan.


title: Venäjän rugby union -maajoukkue

text: Venäjä on sijoittunut IRB Nations Cupissa parhaimmillaan kolmanneksi 2006. European Nations Cupissa se on ollut toinen 2008 ja 2010 sekä kolmas 2001, 2002 ja 2014.


title: Venäjän rugby union -maajoukkue

text: Venäjä oli syyskuussa 2015 kansainvälisen rugbyliitto IRB:n rankingissa 22:lla sijalla.


title: M-Kloorianiliini

text: m-Kloorianiliini eli 3-kloorianiliini (CHClN) on aniliinin kloorattuihin johdannaisiin kuuluva orgaaninen yhdiste. Yhdistettä käytetään valmistettaessa lääkkeitä, väriaineita ja maatalouskemikaaleja. m-Kloorianiliini on o- ja p-kloorianiliinien isomeeri.


title: M-Kloorianiliini

text: Huoneenlämpötilassa m-kloorianiliini on väritöntä tai vaaleankeltaista nestettä, jonka väri tummenee ilman vaikutuksesta. Yhdiste on niukkaliukoista veteen ja liukenee paremmin useisiin orgaanisiin liuottimiin kuten etanoliin, dietyylieetteriin, asetoniin, kloroformiin ja bentseeniin sekä happoliuoksiin. m-Kloorianiliini ärsyttää ihoa, silmiä ja hengitysteitä. Aine voi aiheuttaa methemoglobiinin muodostumista, mikä ilmenee ihon sinistymisenä.


title: M-Kloorianiliini

text: m-Kloorianiliinia valmistetaan pelkistämällä m-kloorinitrobentseeniä vedyttämällä. Katalyyttinä reaktiossa käytetään jalometalleja tai metallien sulfideja. Katalyytin joukkoon lisätään metallioksideja ehkäisemään kloorin korvautumista vedyllä pelkistyksen yhteydessä. Yhdiste myydään joko vapaana emäksenä tai hydrokloridisuolana.


title: M-Kloorianiliini

text: m-Kloorianiliinia käytetään lähtöaineena lääkkeiden, atsoväriaineiden, rikkaruohomyrkkyjen ja hyönteismyrkkyjen valmistuksessa. Siitä tuotettavia kemikaaleja ovat muun muassa klooriprofaami, klorbromuroni, m-kloorifenoli ja Mordant Orange 4.


title: Zimbabwen rugby union -maajoukkue

text: Zimbabwen rugby union -maajoukkue edustaa Zimbabwea rugby unionin maajoukkuekilpailuissa. Sitä hallinnoiva elin perustettiin vuonna 1895 nimellä "Rhodesia Rugby Football Union", vuodesta 1980 "Zimbabwe Rugby Union".


title: Zimbabwen rugby union -maajoukkue

text: Zimbabwe on pelannut MM-lopputurnauksessa 1987 ja 1991. Se hävisi molemmilla kerroilla kaikki ottelunsa jääden alkulohkossaan viimeiseksi. Vuonna 1987 se hävisi Romanialle, Skotlannille ja Ranskalle, 1991 Irlannille, Skotlannille ja Japanille.


title: Zimbabwen rugby union -maajoukkue

text: Zimbabwe voitti Africa Cupin 2012.


title: Zimbabwen rugby union -maajoukkue

text: Zimbabwe oli syyskuussa 2015 kansainvälisen rugbyliitto IRB:n rankingissa 27:lla sijalla.


Norsunluurannikon rugby union -maajoukkue edustaa Norsunluurannikkoa rugby unionin maajoukkuekilpailuissa. Sitä hallinnoi vuonna 1961 perustettu "Fédération Ivoirienne de Rugby".


title: Norsunluurannikon rugby union -maajoukkue

text: Norsunluurannikko on pelannut kerran MM-lopputurnauksessa, 1995. Se jäi tuolloin alkulohkossaan viimeiseksi hävittyään Skotlannille pistein 0–89, Ranskalle 18–54 ja Tongalle 11–29.


text: Norsunluurannikko oli syyskuussa 2015 kansainvälisen rugbyliitto IRB:n rankingissa 50. sijalla.


title: Sven Johan Enander

text: Sven Johan Enander (syntyjään Andersson) (29. joulukuuta 1847–16. joulukuuta 1928) oli ruotsalainen kasvitieteilijä, valtiopäivämies ja pappi. Hän valmistui papiksi 1883 ja sai filosofian kunniatohtorin arvon 1918. Erityisesti hän oli pajulajien tuntija ja tällä alalla etevimpiä koko maailmassa. Hän julkaisi muun muassa teoksen "Salices Scandinavicae exsiccatae" kolmena niteenä vuosina 1905–1910.


title: Öllykäinen

text: Öllykäinen on Pirkanmaalla Hämeenkyrössä sijaitseva kuivatettu järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Nykyään kosteiko kuuluu Myllyojan valuma-alueeseen.


title: Öllykäinen

text: Kosteikko on 250 metriä pitkä, 130 metriä leveä ja sen pinta-ala on 3,3 hehtaaria. Se sijaitsee peltojen ympäröimässä painaumassa, johon ei ole tulo-ojia. Laskuoja lähtee pohjoiseen ja se laskee 800 metrin päässä Heinijärven kylässä kuivatettuun Vähäjärveen. Vähäjärvestä lähtevä Myllyoja laskee Kirkkojärveen.


title: Öllykäinen

text: Kalmbergin kartastossa vuodelta 1855−1856 järvi oli saman suuruinen, mutta asumaton. Järven lähiympärystöstä oli raivattu metsät pois ja se oli niityllä. Myöhemmin järven vedenpintaa on alennettu.


title: Mahnalanselän alue

text: Mahnalanselän alue (35.51) sijaitsee Pirkanmaalla. Se kuuluu Kokemäenjoen vesistöön (35) ja on Ikaalisten reitin valuma-alueessa (35.5) toisen jakovaiheen ensimmäinen osa-alue. Se laskee Kuloveteen, joka kuuluu Kokemäenjoen alueeseen (35.1). Kirkkojärvi-Mahnalanselkä on alueen pääjärvi ja sen laskujoki on Nokian Siurossa oleva Siuronkoski.


title: Mahnalanselän alue

text:
Mahnalanselän alue muodostuu Kirkkojärvi-Mahnalanselän ympärillä olevista lyhyistä laskuojista ja ojien valuma-alueista. Se saa suuren osan vesistään Kyrösjärvestä laskevasta Pappilanjoesta ja kaikki sen vedet laskevat Kuloveteen Siuronkosken kautta. Aivan pienet ojat luetaan kuuluvaksi Mahnalanselän lähialueeseen (35.511), jonka pinta-ala on 221 km² ilman Pappilanjoen ja Lavajärven muodostamia valuma-alueita. Näitä ojia suuremmat joet ja ojat muodostavat omat kolmannen jakovaiheen valuma-alueensa. Sellaisia valuma-alueita on Heinoonjoella (35.512), Myllyojalla (35.513), Prentinjoella (35.514), Turkimusojalla (35.515), Turkilanjärvenojalla (35.516) ja Matalusjoella (35.517). Myös Lavajärven valuma-alue (35.59) laskee tänne, mutta sitä kohdellaan toisen jakovaiheen valuma-alueena.
Kirkkojärvi-Mahnalanselkä muodostuu useasta järvimäisestä altaasta. Pohjoisin järviallas on nimeltään Kirkkojärvi, johon Pappilanjoki laskee Hämeenkyrön keskustan läpi. Valuma-alueen raja alkaa Kyröskoskesta. Vesi virtaa siitä etelään pitkää salmea pitkin ahtautuen Vanajan ja Laitilan kylien välissä Laitilansalmeen. Ennen seuraavaa kapeikkoa järvi aukeaa Kallioistenselkään, jonka länsipuolelta työntyy Telilahti Harjulanvuoren sivuitse Kierikkalan kylässä. Kallioistenselkä kapenee Ruskeen kylän kohdalla ennen Arostensalmea ja siitä työntyy itään Taivallahti. Arostensalmen eteläpää on varsin kapea, mutta sen jälkeen aukeaa suuri järvialla, johon kuuluvat Mahnalanselkä ja Alhonselkä. Tämä järviallas on täynnä lahtia ja se kapanee vielä Myllykylän kohdalla Jokisjärveen, joka on viisi kilometriä pitkä salmi. Se laskee Siuronkoskea myöten Kuloveteen.


title: Mahnalanselän alue

text: Alla olevista järvien, jokien ja valuma-alueiden tiedoista suurin osa on tuotu OIVA-ympäristö ja paikkatietopalvelusta sekä Kansalaisen karttapaikasta.


title: Mahnalanselän alue

text: Mahnalanselän lähialueelta laskee Kirkkojärvi-Mahnalanselkään useita ojia. Etelässä laskee lännestä Jokisjärveen Järvenjärven ja Pannokakon lyhyt ja yhteinen laskuoja. Vastarannalle Linnavuoren läpi laskee Hietaanoja, joka kokoaa muun muassa Kakkurinlammin, Pieni-Tappurin ja Iso-Tappurin vedet. Länteen työntyvän Alhonselän lahteen laskee Juojärven lyhyt laskuoja. Enonselän läntiseen lahteen lähes samaan kohtaan laskevat Jänninjärvi omaa ojaansa myöten ja Vastajärvenojaa myöten Jylhäjärvi, Tilkkusjärvi ja Vastajärvi. Pieni Telijärvi laskee Kirkkojärven eteläosaan lyhyellä ojalla ja sen vastarannalle laskee Raimonjärvi. Hieman pohjoiseen, mutta Laitilansalmen eteläpuolelle, laskee Hanhijärven, Pikku Samelusjärven ja Samelusjärven yhteinen oja. Järveen laskevat muutkin ojat, mutta laajojen valuma-alueidensä takia ne muodostavat itsenäiset valuma-alueensa.


title: Mahnalanselän alue

text: Heinoonjoen valuma-alue (35.512) on pinta-alataan 8,85 km². Noin 3,7 kilometriä pitkä Heinoojoki laskee Arostensalmen kapeikkoon vastapäätä Korvurinlahtea. Joen alajuoksu on voimakkaasti perattu. Alajuoksulla siihen yhtyy oikealta Kivistoja ja Pahikeoja. Kivistoja on Ahvenusjärven ja Järviönjärven yhteinen laskuoja.


title: Mahnalanselän alue

text: Myllyojan valuma-alueen (35.513) pinta-ala on 35 km² ja sen laskuoja Myllyoja on 9,4 kilometriä pitkä. Se laskee Kirkkojärven eteläosan Telilahteen järven länsipuolelta. Valuma-alueen suurin järvi on Heinijärvi, joka on Myllyojan pääjärvi. Muita järviä ovat Kirvesjärvi, Haukijärvi, Parilanjärvi ja Kuolemaisjärvi, joka sijaitsee puoliksi Sastamalan puolella. Öllykäinen on nykyään kosteikkoa ja Vähäjärvi on entinen pelloksi kuivatettu järvi.


title: Mahnalanselän alue

text: Prentinjoen valuma-alue on pinta-alaltaan 57 km² ja sen lasku-uoma on 19,4 kilometriä Prentinjoki laskee Kyröspohjassa lännestä Kirkkojärveen. Alajuoksulla siihen yhtyy oikealta Karjosillanoja, joka on Alhajärven eli Saarenjärven laskuoja. Alhajärveen laskevat Varitunjärvi ja toinen Alhajärvi. Vähän ylempänä Prentinjokeen yhtyy oikealta Luojunoja, joka lähtee Pikku-Humpista ja kuivatetusta Lammijärvestä. Iso-Humpin laskuoja yhtyy Luojunojaan hieman alempana. Prentinjokeen yhtyy myös pitkä mutta järvetön Pahaoja. Prentinjoen latvahaara muuttu Palonjoeksi, jonka latvat alkavat Vaivianjärvestä ja Saarlammista.


title: Mahnalanselän alue

text: Turkimusojan valuma-alueen pinta-ala on 21 km² ja sen laskujoki Turkimusoja on 8,1 kilometriä pitkä. Se laskee Järvenkylänjärvestä Hämeenkyrön taajamassa Pappilanjokeen lännestä. Muut valuma-alueen järvet sijaitsevat lähellä toisiaan. Särkijärvi (Hämeenkyrö) laskee Järvenkylänjärveen 100 metriä pitkää ojaa myöten. Pieni järvi Telkko laskee Pyhäjärveen, joka vuorostaan laskee Särkijärveen. Myös Taketti laskee Särkijärveen. Ulvaanharjun jarkeella sijaitsee eristynyt Kakkurilampi, jolla ei ole laskuojaa.


title: Mahnalanselän alue

text: Turkkilanjärvenojan valuma-alueen (myös Turkilanjärvenoja) pinta-ala on 22 km² ja sen laskuoja Turkkilanjärvenoja on vain pari kilometriä pitkä. Se laskee Kirkkojärven Kalalahteen idästä päin. Valuma-alueella on vain kolme järveä: pienet Paskolammi ja Ahvenusjärvi sekä suurin Valkjärvi. Ojan nimi on johdettu nykyään jo pelloksi kuivatetusta Turkkilanjärvestä.


title: Mahnalanselän alue

text: Matalusjoen valuma-alue, jonka pääuomaa Matalusjokea (pituus 12,5 km) kutsutaan yläjuoksulla "Pinsiönjoeksi", on pinta-alaltaan 49 km² ja siinä on 13 järveä tai lampea. Matalusjoki on yli 11 kilometriä pitkä ja saa alkuunsa Pinsiönkankaalta ja laskee Jokisjärven pohjoispäähän. Keskijuoksulla joki ohittaa Pikku-Mataluksen, johon laskevat läntinen Heinijärvi ja Heinilammi sekä omasta ojastaan läntinen Hangaslammi ja itäinen Hangaslammi. Blummanojaan laskevat Toivasjärven, Korpijärven ja Nuijalammin ojat. Kivikesku laskee Pertunkorvenojaa myöten Matalusjoen ja Pinsiönjoen nimenvaihtumiskohtaan. Siihen laskevat Oksilammi, Iso Lehmijärvi, Pikku Lehmijärvi, Vähä-Kaita ja Kilpilammi.


title: Se!

text: Se! oli vuosina 1989–2004 ilmestynyt suomalainen aikakauslehti, joka tunnettiin ns. sensaatiolehtenä.


title: Se!

text: "Se!"-lehden päärahoittajana oli aluksi turkulainen liikemies Hasse Westerback. Vuonna 1991 kustantajaksi tuli tamperelainen Sun Press, jonka ajauduttua konkurssiin keväällä 2003, lehden viimeiset numerot kustansi kuopiolainen Oy Scanria Ab. Pentti Eerikäinen oli lehden päätoimittaja vuosina 1997–2003. Hän kuului myös lehden perustajiin.


title: Se!

text: Vuonna 2003 "Se!"-lehti sai myös syytteen julkaistuaan kaksi vuotta aikaisemmin turkulaisen kaupunginvaltuutetun yksityiselämään liittyviä valokuvia. Lehti, ja samoja kuvia myös Turun kaupunginvaltuustossa esitellyt Olavi Mäenpää, tuomittiin tapauksesta sakkoihin.


title: Se!

text: Syynä lehden toiminnan lakkaamiseen oli Eerikäisen mukaan lehden viimeisen rahoittajan kuolema, eikä hänen perikuntansa ollut enää halukas rahoittamaan lehteä. Toisena syynä taustalla olivat myös Sun Pressin muusta toiminnasta syntyneet velat ja tämän velkasaneeraus. "Se!"-lehti itse olisi kuitenkin pärjännyt taloudellisesti.


title: Se!

text: Lehden levikki oli parhaimmillaan yli 120 000 kappaletta.


title: A Tribute to Jack Johnson

text: A Tribute to Jack Johnson on yhdysvaltalaisen jazzmuusikon Miles Davisin soundtrack-albumi, joka julkaistiin vuonna 1971. Levy oli soundtrack nyrkkeilijä Jack Johnsonista kertovaan elokuvaan.


title: Reima Kuisla

text: Reima Antero Kuisla (s. 1953) on seinäjokelainen liikemies ja sijoittaja, joka on kartuttanut omaisuuttaan muun muassa voitokkailla ravihevosilla ja kiinteistösijoittamisella. Uransa alussa Kuisla myi vakuutuksia ja pelasi menestyksekkäästi totoa. 1990-luvulla hän toimi välittäjänä yhteensä 4–5 miljardin markan arvoisissa sähkölaitoskaupoissa ja myi matkapuhelinliikkeiden ketjun silloiselle Radiolinjalle.


title: Reima Kuisla

text: Reima Kuisla on kasvattanut kaikkiaan yli 30 lämminveriravivarsaa. Hän omistaa yksin tai yhdessä muiden kanssa yhteensä parikymmentä ravihevosta Pohjois-Amerikassa, Saksassa, Ruotsissa ja Suomessa. Kuisla omistaa Koikkalan kartanon Vihdin Pääkslahdella. Hänen ravihevosyrityksensä on nimeltään Reima Kuisla Stable Oy.


title: Reima Kuisla

text: Yksi Kuislan menestyksekkäistä hevosista on vuosina 1998–2006 kilpaillut Etain Royal, joka tuotti radoilta yli 1,4 miljoonaa euroa. Sen kunniaksi on nimetty Prix d’Etain Royal, Seinäjoen raviradalla vuosittain järjestettävä lämminveristen suurkilpailu.


title: Reima Kuisla

text: Kuislan kiinteistöliiketoimintaa harjoittava yhtiö on Nordio Oy. Kuisla omistaa asunto-osakkeita ja kiinteistöjä erityisesti Helsingin, Espoon ja Lahden seudulla sekä Hämeenlinnassa, Tampereella, Seinäjoella ja Vaasassa.


title: Reima Kuisla

text: Kuisla on noussut kansainvälisesti otsikoihin suurista, tuloihin perustuvista ylinopeussakoistaan: 34 600 euroa huhtikuussa 2013 ja 54 000 euroa helmikuussa 2015.


title: Reima Kuisla

text: Lokakuussa 2018 Reima Kuisla sai julkisuutta tarjoamalla Julkisten ja hyvinvointialojen liiton kaksipäiväisen lakon aikana Seinäjoen koululaisille lounasta omistamansa hotelli Sorsanpesän ravintolassa.


title: Nasiriyya

text: Nasiriyya (, myös Nasiriya, Nassriya) on Irakin eteläosan Dhi Qarin kuvernoraatin keskuskaupunki. Se sijaitsee Eufratjoen varrella taatelipalmuja kasvavalla seudulla, linnuntietä noin 305 kilometriä Bagdadin keskustasta eteläkaakkoon.


title: Nasiriyya

text: Nasiriyyan piirikunnan väkiluvuksi arvioitiin vuonna 2013 noin 640 000 (37 % koko maakunnan 1,743 miljoonasta asukkasta). Vuonna 2003 Nasiriyyan kaupungin väkiluvuksi arvioitiin 400 000.


title: Nasiriyya

text: Kaupunki on perustettu 1870. Monet kaupungin rakennukset on tehty auringossa kuivatuista tiilistä ja ympäröity mudasta valmistetuilla aidoilla. Kaupunki on alueellinen kauppapaikka ja siellä on rautatieasema. Perinteisiin tuotannonaloihin kuuluvat veneenrakennus, mattojen valmistus ja hopeatyöt.


title: Nasiriyya

text: Brittijoukot valtasivat kaupungin ottomaaneilta ensimmäisen maailmansodan aikana vuonna 1915. Irakin sodan aikaan kaupunkin hallinnasta käytiin ankaria taisteluja. Muinainen, arkeologisesti kiinnostava Urin kaupunki sijaitsee 18 kilometriä Nasiriyaasta lounaaseen.


title: Nasiriyya

text: Kaupungin läheisyydessä on suuria öljykenttiä ja öljynjalostusta. Kaupungissa on useita siltoja Eufratin yli.


title: Vincenzo Mangiacapre

text: Vincenzo Mangiacapre (s. 17. tammikuuta 1989 Marcianise) on italialainen amatöörinyrkkeilyn olympiamitalisti. 170 senttimetriä pitkä ja 64 kilogrammaa painava Mangiacapre edustaa GS Fiamme Azurrea ja kilpailee kevyessä välisarjassa.


title: Vincenzo Mangiacapre

text: Mangiacapre saavutti olympiapronssia vuoden 2012 kesäolympialaisista Lontoosta kevyestä välisarjasta. Vuoden 2011 MM-kilpailuista ja saman vuoden EM-kilpailuista hän saavutti niin ikään pronssia. Vuoden 2015 Euroopan kisoissa Bakussa Mangiacapre hävisi finaalissa isäntämaan Collazo Sotomayorille.


title: Olof Landström

text: Olof Kristian Landström (s. 9. huhtikuuta 1943 Turku) on suomalaissyntyinen ruotsalainen kuvittaja ja animaattori. Landström on kuvittanut lastenkirjoja, joiden kirjoittajina ovat olleet muun muassa Barbro Lindgren, Beppe Wolgers, Peter Cohen, Tomas ja Jujja Wieslander sekä Ulf Stark. Yhdessä puolisonsa Lena Landströmin kanssa hän on tehnyt Lasse- sekä Buu ja Bää -lastenkirjoja, joita on käännetty ruotsista muillekin kielille. Olof Landström on myös tuottanut monia televisioanimaatioita lapsille.


title: Olof Landström

text: Olof Landström syntyi 1943 Turussa, josta hän muutti teini-iässä Tukholmaan. Hän opiskeli Konstfack-taidekoulussa ja tapasi vuonna 1969 tulevan vaimonsa ja yhteistyökumppaninsa Lena Landströmin.


title: Olof Landström

text: 1970-luvun alussa Olof ja Lena Landström työskentelivät yhdessä Peter Cohenin kanssa ja tekivät Ruotsin televisiolle suosituksi tulleita tv-animaatioita kuten "Kalles klätterträd, Farbrorn som inte ville va’ stor" ja "Magister Flykt". Myöhempiä animaatioita ovat "Lehmän päiväkirjasta" (1984) sekä "Herra Pohto ja silli" (1987).


title: Olof Landström

text: 1990-luvun alusta alkaen Olof ja Lena Landström ovat tehneet Lasse- sekä Buu ja Bää -lastenkirjoja. Heidät on palkittu Ruotsissa muun muassa Litteraturfrämjandet-stipendillä, Expressen-lehden Heffaklumpen-lastenkirjapalkinnolla sekä Astrid Lindgren -palkinnolla.


title: Kou Lei

text: Kou Lei (, s. 20. marraskuuta 1987 Peking, Kiina) on kiinalaissyntyinen ukrainalainen pöytätennispelaaja. Kou on 178 senttimetriä pitkä, painaa 78 kilogrammaa ja edustaa UCAM Cartagena TM -seuraa.


title: Kou Lei

text: Kou osallistui Ukrainan riveissä vuoden 2008 kesäolympialaisiin, jotka käytiin hänen synnyinkaupungissaan Pekingissä. Hän sijoittui kaksinpelissä jaetulle sijalle 65 pudottuaan ensimmäisellä kierroksella. Vuoden 2010 EM-kilpailuista Kou saavutti pronssia joukkuekilpailusta. Vuoden 2015 Euroopan kisoista Bakusta hän saavutti pronssia kaksinpelistä.


title: Göran Hägg

text: Göran Olof Waldemar Hägg (7. heinäkuuta 1947 – 30. syyskuuta 2015 Italia) oli ruotsalainen kirjailija, keskustelija, kriitikko ja kirjallisuustieteen dosentti.


title: Göran Hägg

text: Hägg väitteli tohtoriksi 1978 Tukholman yliopistosta väitöskirjalla "Övertalning och underhållning. Den svenska essäistiken 1890–1930".


title: Göran Hägg

text: Häggin esikoisteos, runokokoelma "Ögon", ilmestyi 1972. Läpimurtoteos oli puhetaidon opas "Hyvin puhuttu" ("Praktisk retorik", 1998). Lisäksi hän on kirjoittanut historiallisia teoksia, myös kaunokirjallisia, ja Ruotsin kirjallisuushistoriaa käsittelevän teoksen "Den svenska litteraturhistorien" (1996).


title: Göran Hägg

text: Hägg sairastui syyskuussa 2015 Italian-matkalla ja kuoli neljän päivän kuluttua.


title: Lois Griffin

text: Lois Patrice Griffin (os. Pewterschmidt) on kuvitteellinen hahmo yhdysvaltalaisessa animaatiosarjassa "Family Guy". Hänen ääninäyttelijänään toimii käsikirjoittaja Alex Borstein. Lois, kuten muukin perhe, esiintyi ensimmäisen kerran 15 minuutin pätkässä 20. joulukuuta 1998. Loisin hahmon suunnitteli sarjan luoja Seth MacFarlane.


title: Lois Griffin

text: Lois on Griffinin perheen äiti. Hänellä on aviopuolisonsa Peterin kanssa kolme lasta; Meg, Chris ja Stewie. Lois esiintyy sarjassa useimmiten stereotyyppisenä tv-äitinä. Hän on esiintynyt televisiosarjan lisäksi useissa oheistuotteissa, kuten videopelissä, mainoksessa ja kirjoissa. Lois on joidenkin jaksojen perusteella biseksuaali.


title: Miharinlammi

text: Miharinlammi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.


title: Miharinlammi

text: Miharinlammia erottaa Mahnalanselästä kapea kannas, jota pitkin kulkee järven lyhyen lasku-uoman ylittävä maantie. Järvi on 800 metriä pitkä, 200 metriä leveä ja sen pinta-ala on 12,6 hehtaaria. Siihen laskee Ruonajoen ja Muotialanjoen yhteinen osuus ja vesi poistuu Miharin sillan alta Mahalanselälle. Rannan pituus on 2,0 kilometriä ja nykyään sekä länsi- että etelärannalla on asutusta. Maantiet sivuavat järveä etelä ja länsipuolelta. Länteen jatkaa "Maisematie" eli yhdystie 2623.


title: Miharinlammi

text: Miharinlammin vedenlaatua koskevat tiedot ovat 1980-luvulta. Silloin järvi oli rehevä ja sen vesi humuspitoista johtuen Huutisuolta purkautuneesta vedestä. Nykyään veden laatu on hyvä. Järveä hoitaa Mahnalan osakunta, joka on istuttanut siihen täplärapua ja kirjolohta.


title: Miharinlammi

text: Järven rannalla on Sillanpään kohdalla merkkejä kivikauutisesta asuinpaikasta. Paikalta on löytynyt myös pallonuija ja eteläsuomalainen tasataltta ja alkeellinen kivikirves.


title: Miharinlammi

text: Vuosina 1855−1856 kootussa Kalmbergin kartastossa Tampereelta Ylöjärven kautta tuleva maantie kulki Miharinlammin ja Mahnalanselän välistä. Karttaan on myös piirretty järveen kaksi rinnakkaista tulo-ojaa, joista toinen oli nykyinen Muotialanjoki ja toinen on nykyinen Ruonanjoki. Eteläistä uomaa ei nykykartoissa esiinny. Hämeenkyrön pitäjänkartassa ja Kalmbergin kartassa järveä kutsuttiin nimellä "Lammi träsk".


title: Socorronpeukaloinen

text: Socorronpeukaloinen ("Troglodytes sissonii") on peukaloisten heimoon kuuluva varpuslintu.


title: Socorronpeukaloinen

text: Socorronpeukaloista tavataan Meksikoon kuuluvalla Socorron saarella, ja sen levinneisyysalueen pinta-ala on noin 140 km. Laji on saarella hyvin yleinen, mutta se on luokiteltu silmälläpidettäväksi, koska sen levinneisyysalue on hyvin pieni.


title: Socorronpeukaloinen

text: Socorronpeukaloinen elää metsissä ja pensaikkoisilla rinteillä. Socorronpeukaloisen on havaittu etsivän ravintoa matalalla kasvillisuudessa, maassa ja puunrungoilla. Lajin poikueita on havaittu huhtikuussa, mikä viittaa aikaiseen pesintään.


title: Mustarintapeukaloinen

text: Mustarintapeukaloinen ("Pheugopedius atrogularis") on peukaloisten heimoon kuuluva varpuslintu.


title: Mustarintapeukaloinen

text: Mustarintapeukaloista tavataan Costa Ricassa, Nicaraguassa ja Panamassa, ja sen levinneisyysalueen pinta-ala on noin 32 900 km. Lajia on kuvattu melko yleiseksi, ja se on luokiteltu elinvoimaiseksi. Sen kuitenkin arvellaan olevan vähenemässä elinympäristöjen tuhoutumisen vuoksi.


title: Meg Griffin

text: Megatron "Meg" Griffin, myös tunnettu nimellä Megan on kuvitteellinen hahmo animaatiosarjassa "Family Guy". Hänen ääninäyttelijänään toimi aluksi Lacey Chabert, mutta myöhemmin Mila Kunis. Hän on Griffinin perheen vanhin lapsi, Stewien ja Chrisin isosisko.


title: Meg Griffin

text: Meg on 18-vuotias, suuria silmälaseja ja pinkin väristä pipoa käyttävä Griffinien esikoinen. Peter muokkasi syntymätodistukseen mieleisensä nimen "Megatron", josta Meg on lyhennys, vaikkakin Megia on kutsuttu myös nimellä Megan. Kasvonpiirteet Meg on perinyt äidiltään, ja tällä on ruskeat hiukset. Jatkuvalle pipon käytölle on esitetty eri syitä, mm. pälvikalju jatkuvasta hiusten repimisestään tai että hänen sydämensä sijaitsisi hyvin näkyvästi pään kohdalla, mutta kumpikaan ei ole pitänyt paikkaansa.


title: Meg Griffin

text: Meg on kiistatta perheen, ja luultavasti koko Quahogin, vihatuin ihminen. Sarjan vitsit Megin ympärillä pohjautuvat hyvin pitkälti tähän. Syytä varsinaiseen vihaan Megia kohtaan ei ole tiedossa. Tätä on silti koulukiusattu ulkonäkönsä takia ja hän onkin hyvin itsetuhoinen monissa jaksoissa. Peterillä on tapana syrjiä Megiä puolin tai toisin, ja jopa silloin tällöin pahoinpitelee tytärtänsä. Perhe ei myöskään halua tukea Megiä tarpeen vaatiessa ja pyrkivät jättäämään sen muille mikäli mahdollista. Eräässä jaksossa Meg avautui vihan kohteeksi joutumisestaan perheelleen ja mursi lähes jokaisen perheen jäsenen yksitellen, tuoden esiin heidän huonot puolensa. Hän myös tämän jälkeen huomasi että Griffinit purkavat vihansa Megiin joka pitää koko perheen kasassa henkisesti. Eräs hokema Megiin liittyen perheen kesken, on ""Shut up Meg!" (suom. Ole hiljaa, Meg!).


title: Meg Griffin

text: Vaikka Meg on vihattu, hänellä on muutama ystävä, mm. Patty, Esther ja Ruth. Hänellä on nähty useita poikaystäviä. Useimmat heistä ovat jollain tapaa erikoisia, tai estyvät lopulta näkemästä tätä. Meg on tapaillut mm. vankilasta karannutta miestä, kuollutta ruumista, homoseksuaalia ja Glenn Quagmirea. Meg on toisinaan jopa niin vastenmielinen muiden mielestä, että he ovat ampuneet itseään tai jopa tappaneen läheisiään etteivät vain joutuisi tekemisiin Megin kanssa. Mortin poika Neil on toisinaan erittäin mieltynyt Megiin.


title: Meg Griffin

text: Megillä on ollut tähän mennessä kolme ääninäyttelijää.


Ikaalisten reitin valuma-alueen lasketut järvet ovat Ikaalisten reitin valuma-alueella sijaitsevia niitä järviä, joille on tehty pääasiassa viimeisen kahdensadan vuoden aikana järvenlasku. Laskettu järvi on sellainen, että sen vedenpinnan korkeutta on alennettu. Kuivatetun järven vesiallas on tyhjennetty kokonaan vedestä ja sen tilalla on yleensä kosteikko, suo, metsää tai peltoa.


title: Ikaalisten reitin valuma-alueen lasketut järvet

text: Alla on kuvattu tunnettuja järvenlaskuja tai järvien kuivattamisia. Ellei lähettä esiinny asian perässä, löytyy se järven omassa artikkelissa.


text: Seuraavassa tunnettuja Mahnalanselän alueen kohteita käsitellään Kirkkojärven-Mahnalanselän itä- ja länsirantojen suhteen erikseen.


text:
Turkkilanjärvenojan valuma-alueella on vain kolme ojaa ja suurin niistä ollut Turkkilanjärvi kuivatettiin pelloksi vaiheittain 1800-luvulta alkaen. Miharinlampeen laskee Lavajärven valuma-alueen (35.59) joet. Niiden varrella on muutama laskettu järvi (katso alempaa).
Matalusjoen valuma-alueella (myös Pinsiönjoki) suurin järvenlasku tapahtui Iso-Matalusjärvelle. Vielä rekognosointikartoissa vuosilta 1776–1805 ja Kalmbergin kartastossa järvi on piirretty laajana järvenä, mutta nykyään on paikalla peltoa ja soistunutta metsää. Joen kulku on varmistettu perkaamalla järven pohjaa myöten suorat ojat. Jokea perattiin moneen otteeseen. Eräs lupahakemus mainitsee "Pinsiön puron" perkaamisen vuonna 1836 ja "Pensjönkosken" sahan rakentamisen vuonna 1824. Samassa yhteydessä laski myös Pikku-Matalus.


text: Prettilänjoen valuma-alueella sijaitsee Lamminjärvi , joka laskee Luojuunojaan, ja se on joskus kuivatettu metsäksi. Kaurasillanojaa laskevat Varitunjärvi ja Alhajärvi ovat molemmat laskettuja järviä. Pahaojan kylällä sijaitsee avosuo, joka on ollut nimeltään Kakkurilammi . Sekin on kuivatettu.


text: Lähellä edellisiä sijaitse Kaurastenletto (Kyröspohjan kylä), joka on kuivatettu järvi. Järvenlaskua koskenut hakemus sai vuonna 1928 päätöksen. Se laskee Kirkkojärveen omaa ojaa myöten.


text: Myllyojan valuma-alueella on useita laskettuja järviä. Suurin niistä on Heinijärven kylässä oleva Vähäjärvi, joka on nykyään soistuvaa metsää. Sen kautta laskevat kaikki valuma-alueensa ojat. Vähäjärvestä etelään sijaitsee Öllykäinen, joka on enää suota. Viidanojan valuma-alueella ovat Parilanjärvi ja Kuolemaisjärvi, jotka ovat molemmat laskettuja järviä. Parilanjärven koillispuolella on pieni kuivatettu Löytämäistenjärvi .


text: Telijärvi laskee lyhyttä ojaan myöten Kallioistenselkään. Sen lähellä Harjakulmalla oleva pelto , jonka ojat kuuluvat Heinoonjoen valuma-alueelle. Pelto on kuivatettu järvi.


text: Kyrösjärveä on laskettu ainakin kolmessa yhteydessä. Vuosien 1804 ja 1808 völisenä aikana ja vuosina 1828–1831 järven vedenpintaa alennettiin perkaamalla silloista Kyrösjokea eli nykyistä Pappilanjokea ennen Kyröskoskea. Kummallakin kerralla vedenpinta aleni ja sen on arveltu olleen yhteensä noin 2–2,5 metriä. Kolmas perkaus suoritettiin vuosina 1865–1866, jolloin vedenpinta aleni noin 2 metriä. Pinnanlaskun kokonaismäärä on siten ollut 4–5 metriä ja se on vaikuttanut järven rantojen yleisilmeeseen monin eri tavoin. Osa lahdista ovat kuroutuneet järviksi, jokien suistot ovat sekä mataloituneet että pidentyneet ja järvelle on kohonnut uusia saaria ja kareja.


text: Ikaalisten keskustan tuntumassa sijaitsevaa Sarkkilanjärveä on tiettävästi laskettu hieman. Kyrösjärven itärannalla sijaitsevia Kylälampea, Tiellistenjärveä ja Ahvenlammia Tevaniemessä on kaikkia laskettu hieman.


text: Viljakkalanselkään laskee pieni Alajärvi , joka oli vielä 1800-luvun lopussa lampi. Nyt se on kosteikkoa. Tavinojan valuma-alueella (35.528) on suurempi järvi Kohosjärvi laskettu ja jäljellä ovat pienemmät Onkimus ja Pikku-Onkimus.


text: Tuhkurinojan valuma-alueella sijaitsi kaksi suurempaa järveä Iso Särkijärvi ja Vähä Särkijärvi, joiden pintaa laskettiin 1800-luvulla. Vähä Särkijärvi on soistuva järvi ja Iso Säkijärvi on kuivatettu pelloksi. Asiakirjoissa mainitaan vain "Särkijärvi", mutta koska Ikaalisissa on useita Säkijärviä, ei sitä pysty toistaiseksi kohdentamaan tarkasti. Kartoissa on Iso Särkijärvi on usein kirjoitettu pelkästään Särkijärvenä.


text: Mylly-Kartun joen valuma-alueella on perattu Mylly-Kartun jokea, jota tosin kutsuttiin silloin Norojoeksi tai Noro-ojaksi. Se virtasi usean järven läpi ennen laskemistaan Kyrösjärveen. Yläjuoksulla se alkoi Uurasjärvestä, jota on lasketty useaan otteeseen. Pukaran kylän kohdalla oli "Pukarolammi" eli nykyään Pukaralampi , jonka kuivattamiseen haettiin lupaa vuosina 1829, 1835 ja 1840. Järvi oli olemassa vielä vuoden 1959 peruskartassa , missä se oli piirretty alle 200 metriä pitkäksi. Vuoden 1982 peruskartassa se oli kuivatettu suoksi. Alueella on todennäkisesti sijainnut myös "Norolampi", jota myös on haluttu kuivattaa vuosien 1835 ja 1840 hakemuksissa. Pukaran kylän pohjoispuolella sijaitsee Hangasjärvi, jota on laskettu 1848 alkaen "Hangaslammin" nimellä. Etelämpänä Luomajärven kylässä on kartan nimistön perusteella ollut kaksi järveä, jotka on kuivatettu. Itse Luomajärvi sijaitsi nykyisen kylän etelälaidalla ja on nykyään peltomaata ja niittyä. Toinen oli nimeltään Vähäjärvi ja se on enää soistunutta metsää ja avosuota. Näitä järviä on ilmeisesti kutsuttu nimillä "Isoluomajärvi" ja "Wähäluomajärvi" ennen kuivattamista 1800-luvun alussa.


text: Parkanonjärvi on laskettu. Parkanonjärven lähialueella on laskettu myös pieniä lampia. Näitä ovat Paskolampi, Poikkeusjärvi ja Iso Hanhijärvi. Toinen suuri järvi Kankarinjärvi on myös laskettu. Linnasjärveen laskenut Korteslampi on nimensä puolesta suoksi ja pelloksi kuivatettu lampi.


text: Vuorijärven valuma-alueella on laskettu yhdellä kertaa useiden järvien vedenpintaa ja osa pienistä järvistä on kuivatettu kokonaan. Valuma-alueen keskusjärvi Vuorijärvi ja siihen välittömästi laskevat järvet Hanhijärvi ja Majajärvi ovat kaikki olleet järvenlaskun kohteena yhtäaikaa. Hanhijärveen laskenut Vähä Työjärvi on kuivatettu suoksi. Kun Vuorijärven vedenpinta aleni riittävästi, syntyi sen pohjoisimmasta lahdesta oma järvi Keskinenvesi . Myös se on nykyään kuivatettu kosteikoksi, jota kutsutaan Keskinenjärveksi. Majajärven ja Vuorijärven vedenpinnat ovat alentuneet niin, että kummatkin järvet ovat ruohottuneet ja matalia. Majajärven pohjoispuolella Ritajoen uomassa sijainnut Ritalampi on kuivatettu koskeikoksi, jota kutsutaan Lahoviidannevaksi.


text: Nerkoonjärven valuma-alueella pääjärven Nerkoonjärven vedenpintaa on laskettu 1930–1940-lukujen vaihteessa, jolloin myös Niskoslammen vedenpinta laski itsestään. Kihniön Mäkikylässä sijaitsevalla suolla sijaitsi vielä vuonna 1960 Hietalampi , jonka läpi johdettiin kaivetun ojan kautta suo-ojien vettä. Ojankaivuun seurauksena järven vedenpinta aleni niin, että Jänisjärven mittaisesta lammesta jäi jäljelle kaksi pientä lampea. Kankarinjärven järvenlasku vaikutti myös Syväjärven vedenpintaan niin, että sen rantaviiva muuttui. Pieni Palolampi laskee Sulkuejärveen. Palolammen vedenpinta on voinut alentua ojankaivuun takia.


text: Haukkaluoman valuma-alueella sijaitsi aiemmin kaksi peräkkäistä järveä. Niistä ylemmän eli Ylinen Lehmilammen vedenpintaa on laskettu vaiheittain. Vielä 1800-luvulla piirretyssä pitäjänkartassa lampi vaikuttaa yhtenäiseltä, kun vuonna 1959 painetussa peruskartassa lampi on jo kaksiosainen. Toinen lammista on kadonnut vuoden 1984 peruskarttaan mennessä ja nykyään se on muuttunut suoksi.


text: Jämijärvi on laskettu kahdesti. Vedenpinta aleni yhteensä 1,3 metriä ja mahdollisti samalla myös viereisten Mertiöjärven ja Ainajärven vedenpinnan alentamisen. Jämijärven etelärannalla sijaitsevan pienen Pihnarinlammen vedenpinta alenikin niin paljon, että jäljellä on enää kosteikko. Jyllinjoken alueella Jyllin ja Löytömaan kylien välissä sijaitsee Järviniittu , joka on avosuota ja kosteikkoa. Siitä lähtevä suora kaivettu oja laskee Jyllinjokeen Jyllin yläpuolella. Jämijärveen laskevan Naurisjoki-Jämijoki-Kivijoki-uoman valuma-alueella sijaitsee ainakin neljä laskettua järveä. Korvajärvi on laskettu suolampi, joka sijaitsee Korvaluoman eteläpuolella. Sen vedenpintaa on nostettukin ja se onkin kiinnostava lintujärvi. Aivan ampuma-alueen pohjoispäässä pohjoiseen menevän tien vieressä sijaitsee Kankaanjärvi , joka on nykyään ojitettua suota. Kankaanjärvestä itään sijaitsee suoksi kuivatettu Vähä Kivijärvi. Järven on ilmeisesti laskenut sama kylä, joka laski viereisen Kortesjärven . Kortesjärvi oli samankokoinen kuin Vähä Kivijärvikin. Molemmista on saatu paljon niittyä.


text: Kovesjoen valuma-alue on hyvin soistunutta aluetta eikä siellä ole tehty juurikaan vesistöjärjestelyitä. Turvetuotannon, metsätalouden ja tukinuiton tarpeita varten on ojia perattu ja esimerkiksi Kirjaisoja on siiretty kukemaan Kuusijärven kautta. Samalla järveä on laskettu hieman. Kuusijoen luusuaan laskee pienen Pikkulammen kaivettu laskuoja. Pikkulammi on nykyään avosuota. Kovesjoen uomassa sijaitsi vanhan 1800-luvulla laaditun pitäjänkartan mukaan lampi , jota kutsuttiin vuonna 1959 painetun peruskartan mukaan sijaitsi Lakson kylän pohjoispuolella ja jota kutsuttiin Korteslammeksi. Kovejoen uoma on sittemmin oikastu kulkemaan lammen ohitse ja Korteslampi on ojitettu ja kuivatettu suoksi. Kovesjoen valuma-alueen latvajärvi Ahvenlampi on saatettu laskea hieman.


text:
Kuivasjoen laajentumat ovat pieniä järviä. Kun Kuivasjokea on perattu ja uoma syventynyt, ovat nämä järvet kaventuneet. Näin on käynnyt Linnanlahdelle , joka muodosti aiemmin Nykyiseen Ruonanlampeen asti ulottuvan järvimäisen laajentuman. Nämä muodostavat nykyään omat pienet lammet.
Kuivasjärven pohjoispäähän laskevan Vääräjoen valuma-alueella on useita kuivatettuja järviä. Sekä Hangassuolla sijainnut Hangaslampi että alajuoksulla sijainnut Matkuslampi on kuivatettu metsäksi tai avosuoksi. Yläjuoksulla Jylhäkylällä sijaitseva Tervajärvi on kuivatetta pelloksi ja metsäksi. Tämä ei ole ainoa Jylhäkylän laskettu järvi, mutta ne kuuluvat Vatajanjärven valuma-alueelle. Siellä on mahdollisesti Iso Venesjärveä laskettu hieman, mutta varmaa on Iso-Valkiaisen vedenpinnan lasku. Yläjuoksulla sijaitseva Vähä Kivijärvi jää Sompanevan turvetuotantoalueen ja Iso Kivijärven väliin ja on nykyään avosuota. Pieni Kakkurinlammi sijaitsee Vatajanjärven länsipuolella. Sen laskuoja on perattu ja lammesta on jäljellä enää ojan leventymä.


text: Valuma-alueen suurista järvistä ilmeisesti vain valuma-alueen alajuoksun Leppäsjärveä on hieman laskettu. Tämä johtunee maaston suuremmista korkeusvaihteluista. Sen sijaan Ruojärven ja Hankajärven väliseen Melajokeen laskenut Melalampi on kuivatettu kokonaan metsäksi, avosuoksi ja kosteikoksi. Vuoden 1959 painetussa peruskartassa paikalla sijaitsi vielä kaksi lampea.


text: Kun vertaa kahta vierekkäistä järveä toisiinsa, huomaa selvästi kuinka Aurejärven koillispuolella oleva Iso Äijäjärvi on pienempi kuin Pikku Äijäjärvi. Tätä voi pitää merkkinä toisen järven järvenlaskusta, mutta muuta lähdettä väitteelle ei ole vielä esitetty. Aurejärven kaakkoispuolella oleva Kolminaisuudenneva eli Pitkäjärvi on entinen järvi, jonka kuivattamisesta ei ole lähteitä käytössä. Nimi kuitenkin viittaa entiseen järveen.


text: Iso Mustajärven itäpuolella sijainnut Vääräjärvi oli vielä vuonna 1960 nykyistä suurempi järvi. Nykyään siitä on jäljellä enää kaksi lammikkoa.


text: Ruonajoen valuma-alueella on kuivattu Huutijärvi, jota voidaan nykyään pitää Huutisuona. Yläjuoksulla sijaitsevat vierekkäin Sirppijärvi ja Riihijärvi, jotka ovat molemmat laskettuja järviä. Toisen joen, Ruonanjoen, sivuhaara virtaa pelloksi kuivatetun Hanhijärven pohjalla. Karhejärven valuma-alueella on kuivatettu ainakin Suojärvi ja laskettu Sauninjärveä.


title: Amara (kaupunki)

text: Amara () on Irakin kakkoisosan Maysanin kuvernoraatin keskus. Kaupunki sijaitsee linnuntietä noin 305 kilometriä Bagdadin keskustasta kaakkoon. Kaupunki sijaitsee Tigrisjoen rannalla ja on Tigrisin tärkein jokisatama, josta on vuodesta 1987 lähtien toiminut rahtiproomuyhteys pääkaupunkiin.


title: Amara (kaupunki)

text: Amaran piirikunnan väkiluvuksi arvioitiin vuonna 2013 noin 490 000 (53 % koko maakunnan 922 072 asukkasta). Vuoden 2003 väestöarvio oli 325 000 henkeä.


title: Amara (kaupunki)

text: Osmaanit perustivat kaupungin vuonna 1860 sotilastukikohdaksi. Vuonna 1915 brittijoukot valtasivat sen osana Mesopotamian operaatiotaan. Ennen vuotta 1958 Amara oli autokraattisten, suuria maatiloja hallinneiden sheikkien hallitsemaa seutua. Sheikit ylläpitivät omia suuria yksityisarmeijoitaan. Monarkian luhistumisen jälkeen maan hallinta demokratisoitui.


title: Amara (kaupunki)

text: Kaupunki tunnetaan maataloustuotteiden, karjan, villan ja vuotien kauppapaikkana. Seudun kutomotuotteet ja hopeatavara on kuuluisaa.


title: Glenn Quagmire

text: Glenn Quagmire, usein tunnettu vain nimellä Quagmire, on kuvitteellinen hahmo animaatiosarjassa "Family Guy". Hän on Griffinin perheen naapuri ja ystävä. Hahmon äänenä on sarjan luoja Seth MacFarlane.


title: Glenn Quagmire

text: Quagmire on väitetysti 61-vuotias (joka ei ilmeisesti pidä paikkaansa alkoholin ikärajan noustua Quahogissa viiteenkymmeneen ikävuoteen) lentäjä, sekä Peterin naapuri ja paras ystävä. Quagmirellä on mustat hiukset, pitkä nenä, neliskulmainen leuka sekä jatkuvasti suora hammasrivistö esillä, joka johtuu tämän hammaslääkäristä jonne hän myös passitti Brianin tämän menetettyä hampaansa. Hän pukeutuu havaiji-paitaan ja farkkuihin. Quagmirellä on sukupuoltaan vaihtanut isä Ida, lapsi Anna Lee, sisko Brenda sekä veli Gary. Quagmire on rikastunut ammatissaan sekä viettää rietasta poikamieselämää naisineen luksusasunnossaan. Eräiden sarjan vitsien mukaan jopa omistaa kaikki maailman sukupuolitaudit ja on ollut kaikissa mahdollisissa yhdyntäakteissa mukana. Vitsit hahmon ympärillä perustuvat hyvin pitkälti Quagmiren hyperseksuaalisuuteen. Quagmirellä on oma hokema, ""Giggity Giggity Goo!"".


title: Glenn Quagmire

text: Quagmire on lähes joka jaksossa jossa esiintyy ainakin kerran naisen seurassa, ja harrastaakin lähes kaiken vapaa-aikansa yhden illan juttuja. Hän on myös seurustellut vakavasti mm. vastaavanlaisien perversioiden omaavan naisen Sonjan kanssa. Eräästä irtosuhteestaan Quagmire sai tyttölapsen, Anna Leen, jonka antoi lopulta adoptioon. Quagmire viettää aikaa myös ystäviensä Peterin, Joen ja Clevelandin kanssa läheisessä pubissa, juoden olutta. Quagmire on todennut Peterin olevan tämän paras ystävänsä, vaikka heillä on ollut erimielisyytensä. Quagmire ottaa usein myös porukassa "johtajan" roolin, Peterin ollessa pois.


title: Glenn Quagmire

text: Vaikka Quagmire vaikuttaa päällepäin varsin leppoisalta, ei kellekään jää selväksi mikäli tämä raivostuu. Quagmire on mm. tappanut siskonsa väkivaltaisen poikaystävän ajamalla tämän päälle. Hän myös vihaa sydämensä kyllyydestä Briania, useistakin syistä.


title: Dragan Gajić

text:
Dragan Gajić (s. 21. heinäkuuta 1984 Celje) on slovenialainen käsipalloilija, joka edustaa Ranskan LNH Division 1:ssä pelaavaa Montpellier HB:ta ja Slovenian käsipallomaajoukkuetta. Pelipaikaltaan 188 senttimetriä pitkä ja 85 kilogrammaa painava Gajić on oikea laitapelaaja.
Gajić edusti kotimaansa pääsarjan RK Celjeä vuodet 2004–2011. Hän voitti seuran kanssa sarjan mestaruuden viisi kertaa. Kaudeksi 2011–2012 Gajić siirtyi Ranskan pääsarjan Montpellier HB:hen. Hän voitti seuran paidassa mestaruuden heti avauskaudellaan tehden 23 pelissä 144 maalia.


title: Dragan Gajić

text: Slovenian käsipallomaajoukkueen kanssa Gajić on osallistunut kaksiin EM-kilpailuihin ja yksiin MM-kilpailuihin. Vuoden 2014 EM-kilpailuissa ja vuoden 2015 MM-kilpailuissa Gajić voitti maalipörssin ja vuoden 2015 MM-kilpailuissa hänet valittiin myös tähdistöjoukkueeseen.


title: Gordon Benson

text: Gordon Benson (s. 12. toukokuuta 1994 Leeds) on brittiläinen triathlonisti. Benson on 191 senttimetriä pitkä ja painaa 76 kilogrammaa. Hän edustaa Leeds Triathlon Centreä ja hänen valmentajinaan toimivat Jack Maitland ja Malcolm Brown.


title: Gordon Benson

text: Bensonilla on alle 23-vuotiaiden MM-kultaa joukkuekilpailuista ja pronssia henkilökohtaisesta kilpailusta. Hänellä on myös yksi nuorten EM-kulta. Vuoden 2015 Euroopan kisoista Bakusta hän saavutti kultaa henkilökohtaisesta kilpailusta. Saman vuoden sekajoukkueiden MM-kilpailuista Benson saavutti pronssia.


title: Gordon Benson

text: Benson saavutti hopeaa yleisurheilun 3 000 metriltä vuoden 2011 Euroopan nuorten olympiafestivaaleilta Trabzonista.


title: Cilgerranin linna

text: Cilgerranin linna on keskiaikainen raunio Cilgerranin kylässä Walesissa. 1200-luvulla rakennettu linna sijaitsee kallioisella kielekkeellä Teifi-joen varrella.


title: Cilgerranin linna

text: Ensimmäinen linna on noussut paikalle kun Henry I lujitti valtaansa Walesista. Henry antoi sen Windsorin Geraldille joka oli myös Pembroken ruhtinas. Gerald oli avioliitossa Nestin kanssa. Nest tunnettiin "Walesin Helenana". Vuonna 1109 Cilgerranaan hyökkäsi Owain ap Cadwgan joka oli myöhemmin Powys ruhtinas. Epäillään että Owain ja Nest olisivat olleet rakastavaisia ja Nest olisi juonitellut päästäkseen eroon miehestään. Gerald kuitenkin pakeni linnan ulkoseinässä olevan käymälän ("garderobe" kts. Kuvat) läpi pudottautumalla likakaivoon.


title: Cilgerranin linna

text: Cilgerranista on ensimmäinen maininta vuonna 1164, jolloin Lord Rhys oli vangittuna linnaan.


title: Cilgerranin linna

text: Linnaa vahvistettiin vuosina 1204 ja 1223 muuraamalla sen seiniin lisää paksuutta.


title: Cilgerranin linna

text: William Marshall II käynnisti laajat jälleenrakennustyöt jolloin sen ympärillä tehtiin maanrakennustöitä ja rumputorneihin muurattiin lisää paksuutta sekä tehtiin porttirakennus, mutta sitä ei enää ole olemassa. Rumputornien seinämät ovat ulkopinnoilta paksumpia kuin sisäosien osalta ja työ on melko krouvia, pääpaino oli puolutuksellisuudessa.


title: Cilgerranin linna

text: Edvard III:n päätöksellä huonolle pidolle jäänyt linna kunnostettiin 1370-luvulla, koska pelättiin Ranskan hyökkäystä. Luoteistorni on luultavasti rakennettu tänä aikana. Hastingsin suvun sammuttua se siirtyi kuninkaan omistukseen. Linna kärsi pahoja vahinkoja Walesin kapinan aikana vuonna 1405.


title: Hilkka Vitikka

text: Hilkka Vitikka on suomalainen tietokirjailija joka on kirjoittanut tai toimittanut Suomen presidenttien puolisoiden elämäkertoja ja päiväkirjoja. Vitikka on kirjoittanut Alli Paasikiven ja Ellen Svinhufvudin elämäkerrat, toimittanut Tellervo Koiviston elämäkerran sekä toimittanut Ester Ståhlbergin päiväkirjat.


title: Sarkkilanjärvi (Hämeenkyrö)

text: Sarkkilanjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.


title: Sarkkilanjärvi (Hämeenkyrö)

text: Sarkkilanjärvi on valuma-alueeltaan melko suuren joen järvilaajentuma, joka on lähes pohjois-etelä-suuntainen. Se on 2,1 kilometriä pitkä, vain 350 metriä leveä ja sen pinta-ala on 45 hehtaaria. Ympäristössä on pelkästään peltomaata, jonka pintavalunta on järvellä suurta. Järven rannan läheisyydessä ei ole muuta asutusta kuin kolme kiinteää tilaa. Rannat viettävät jyrkkärinteisinä kohti rantaa. Järven pohjoiskärjen ohittaa valtatie 3,lounaiskulman läheltä kulkee yhdystie 2624 ja länsirantaa seuraa yhdystie 13147.


title: Sarkkilanjärvi (Hämeenkyrö)

text: Vuonna 2001 otetut vesinäytteet olivat hälyttäviä. Vesi oli jo tuolloin laadultaan huonoa. Vuonna 2006 tehty tutkimus totesi järven olevan rehevä ja vesi humuspitoista. Kesällä veden käyttökelpoisuus oli tyydyttävä, mutta talvella järvi kärsi läpivirtauksesta huolimatta ajoittaisesta hapettomuudesta. Vedessä oli runsaasti ravinteita ja lisäksi bakteerejä oli vedessä paljon.


title: Sarkkilanjärvi (Hämeenkyrö)

text: Koko järvi ja lähirannat ovat Natura 2000 ohjelmassa suojelualuetta, jonka pinta-ala on 54 hehtaaria. Suojeluluokitus on SPA. Järvi on nopeasti kasvamassa umpeen eikä sillä ole enää avovettä kuin 1−2 hehtaaria. Vesikasvustoon kuuluu lähinnä korteikot ja rantaluhdat. Ympäröivien peltojen ravinteet ylläpitävät läpi virtaavassa järvessä suurta biomassaa, jota esimerkiksi linnut hyödyntävät. Syksyisin ja keväisin järvi on muuttolintujen tärkeä levähdyspaikka. Järvi onkin luokiteltu valtakunnallisesti tärkeäksi lintualueeksi.


title: Sarkkilanjärvi (Hämeenkyrö)

text: Kalmbergin kartastossa vuodelta 1855−1856 lähes koko Sarkkilanjärven ympäristö oli peltomaata tai niittyä. Samanaikaisessa Hämeenkyrön pitäjänkartassa on järveen piirretty keskellä luikerteleva jokimainen uoma. Järven länsiranta oli piirretty peltomaata ja itäranta niittymaaksi. Järveä on käytetty 1800-luvulta 1900-luvulle saakka uittoväylänä yläjuoksulta uitetuille tukkipuille, jota uitettiin Mahnalanselälle. Rantojen tulvaniityillä laidunnettiin karjaa ja järvestä korjattiin järviheinää.


title: Lemmakkalanjärvi

text: Lemmakkalanjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.


title: Lemmakkalanjärvi

text: Järvi on 400 metriä pitkä, 170 metriä leveä ja sen pinta-ala on 5,2 hehtaaria. Se sijaitsee keskellä peltomaata ja sen pohjoispuolella on laaja asuntoalue. Järvi on Muotialanjoen laajentuma, sillä joki virtaa suoraan pinen järven läpi. Yhdystie 2624 kulkee sen itärannan vierestä ohi. Järven ylittää sähkölinja.


title: Lemmakkalanjärvi

text: Kalmbergin kartastossa vuodelta 1855−1856 järven eteläpuolella sijaitsi "Lemmakkala by" ja pohjoispuolella "Muotiala by".


title: Kingfisher

text: Kingfisher plc on brittiläinen yhdeksässä maassa toimiva vähittäiskauppayritys, jonka pääkonttori on Lontoossa. Se on Euroopan suurin kodin kunnostukseen keskittynyt yritys ja maailman kolmanneksi suurin rautakauppayritys The Home Depotin ja Lowe’sin jälkeen. Kingfisherillä on lähes 1 200 myymälää 11 maassa Aasiassa ja Euroopassa. Yrityksellä on neljä erillistä rautakauppaketjua: B&Q (Britannia, Irlanti ja Kiina), Castorama (Ranska, Puola ja Venäjä), Brico Dépôt (Ranska, Espanja ja Romania) ja Screwfix (Britannia ja Saksa).


title: Kingfisher

text: Kingfisher on listattu Lontoon pörssiin, ja se on osa FTSE 100 -indeksiä. Yhtiön nimi tarkoittaa kuningaskalastajaa.


title: Kingfisher

text: Kingfisher perustettiin vuonna 1982, kun brittiläisen Woolworths-ketjun uudeksi omistajaksi tuli Paternoster Stores Ltd, joka sitten muutti nimensä muotoon Woolworth Holdings plc. Yritys alkoi laajentua ostamalla ketjut B&Q, Superdrug ja Comet. Vuodesta 1984 eläköitymiseensä 2002 saakka yritystä johti Sir Geoffrey Mulcahy. Vuonna 1989 Woolworth Holdingsin nimeksi vaihdettiin Kingfisher plc.


title: Kingfisher

text: 1990-luvulla Kingfisher hankki omistukseensa Castorama-, BUT S.A.- ja Wegert-ketjut.


title: Kingfisher

text: Vuonna 1999 Kingfisher osallistui tarjouskilpailuun Asda-supermarketketjusta mutta hävisi yhdysvaltalaiselle Walmartille. Vuonna 2001 Kingfisher taisteli kitkerästi Castorama-ketjun määräysvallasta. Samalla osakekurssi laski, ja yritys joutui myymään osiaan, mukaan lukien Woolworths-ketjun. Tämän jälkeen Kingfisher on keskittynyt rautakauppatoimintaan tee-se-itse-rakentajille ja kodinkunnostajille.